Novi dom za 21 izbegličku porodicu - Suboticke Novine\nNovi dom za 21 izbegličku porodicu\nUgovori za kupovinu seoskih kuća sa okućnicom dodeljeni u Velikoj većnici\nUkupna vrednost kupljenih kuća iznosi 231.000 evra, a sredstva su obezbeđena iz donatorskog Fonda Regionalnog stambenog programa, čiji je najveći donator Evropska unija. Ukupna vrednost donacije za svaku kuću pojedinačno je 11.000 evra.\nObraćajući se prisutnima, gradonačelnik Subotice Bogdan Laban podsetio je da je početkom februara prošle godine, prilikom dodele ugovora o kupovini prvih 30 kuća, obećao da će se već tog dana nastaviti razgovori sa partnerima kako bi i oni koji se nisu našli među prvih 30 dobili svoj dom.\n“Ovo što radimo danas, zbrinjavamo porodice naših sugrađana koji su u ratnim događajima devedesetih godina ostali bez svojih domova a neki od njih na žalost i bez svojih najmilijih, upravo je rezultat tada datog obećanja i potvrda da se u našem radu vodimo principima da ono što smo obećali i ispunimo. U Povereništvu za izbeglice i migracije Grada Subotice registrovano 13600 izbeglih i prognanih lica sa prostora bivše Jugoslavije. Svesni smo da je teško u potpunosti nadoknaditi njihov gubitak ali na žalost i vreme koje je propušteno u decenijama iza nas, u kome su mnoge vladajuće strukture izbegavale da rešavaju njihove probleme. Mi sa našim partnerima radimo da tu nepravdu ispravimo i pomognemo našim sugrađanima, koliko god to bude moguće” istakao je gradonačelnik Subotice Bogdan Laban.\nGradonačelnik Laban je dodao da je program sproveden prema Pravilniku koji je usaglašen sa Komesarijatom za izbeglice i migracije i kao takav je nesebično podržavan od partnera iz UNHCR-a, OEBS-a i Jedinice za upravljanje projektima.\n“Koristim priliku da im se svima zahvalim u ime Gradske uprave i korisnika programa, želeo bih da budu naši partneri u nastavku ovoga posla jer smo svesni da potrebe i dalje nisu zadovoljene a mi smo spremni da nastavimo rad na njihovom rešavanju. Želim vam dobro zdravlje, dug život i puno uspeha u novim domovima.” rekao je gradonačelnik SuboticeBogdan Laban.\nIvan Gerginov, pomoćnik komesara za izbeglice i migracije naglasio je da je grad Subotica kroz Regionalni stambeni program dodelio više od stotinu stambenih rešenja, a da je u pripremi izgradnja 44 stana za izbeglice sa teritorije grada.\n“Isto tako, izbeglicama je u proteklom periodu pružena pomoć iz budžeta Republike Srbije u iznosu od preko 73 miliona dinara. Iz budžeta je stambeno zbriunuto 78 porodica, a ekonomski osnaženo 55. Prava saradnja Subotice i Komesarijata za izbeglice počela je 2016. godine. S obzirom da su ovo sredstva od\nRegionalnog programa ne mogu se koristiti za interno raseljene, ali mi iz budžeta tražimo način da rešimo ovaj problem.” Izjavio je Ivan Gerginov, pomoćnik komesara za izbeglice i migracije.\nDržavni sekretar u Ministarstvu za državnu upravu i lokalnu Samoupravu Ivan Bošnjak, istakao je važnost koordinacije svih struktura vlasti i partnera u projektu.\n“Vrlo je važno da se podigne pažnja kod svih donosilaca odluka na lokalu a zatim i da administracija uradi svoj deo posla, odnosno pronađe lokalcije, izvrši infrastrukturno opremanje i sve poslove koje ima u nadležnosti.” rekao je Ivan Bošnjak, državni sekretar.\nRegionalni program stambenog zbrinjavanja zajednički je višegodišnji program Republike Srbije, Bosne i Hercegovine, Crne Gore i Republike Hrvatske, koji ima za cilj da obezbedi trajna stambena rešenja za najugroženije izbegličke porodice u regionu. Sprovodi se uz podršku OEBS-a, UNHCR-a i Banke za razvoj Saveta Evrope, a finansiran je sredstvima Evropske unije, Sjedinjenih Američkih Država, Nemačke, Norveške, Švajcarske, Italije, Danske, Turske, Luksemburga, Španije, Kipra, Češke, Mađarske, Rumunije i Slovačke.\nOživaljavanje nautičkog turizma na Tisi\nNova godina na Trgu, uz tamburaše i Alena Ademovića


Android revija » Sergej Ćetković nastupio na poslednjoj Telenor Play žurci na točkovima u Novom Sadu Sergej Ćetković nastupio na poslednjoj Telenor Play žurci na točkovima u Novom Sadu – Android revija\nSvi koji su prisustvovali Žurci na točkovima imali su mogućnost da na licu mesta učestvuju i u nagradnom kvizu i tako osvoje VIP paket za dve osobe za koncert Rijane u Cirihu. Nagrada uključuje VIP karte za dve osobe za koncert, prevoz, smeštaj, džeparac i obilazak grada. Najbolji takmičar koji je i korisnik paketa Telenor Play + u Novom Sadu je Damjan Stjepanović.\nTelenor Play žurka na točkovima je posetila Niš, Kragujevac, Suboticu i Beograd.\nZa svaki od gradova zainteresovani su mogli da odaberu jednu od tri ponuđene lokacije, plejlistu koja im se najviše dopada, izgled promo tima i voditelja i to sve na aplikaciji „Telenor Play žurka na točkovima“ na Telenorovoj Fejsbuk strani . Takođe, na svakoj žurci gosti su imali priliku da se upoznaju da funkcionalnostima Deezera kao jedne od glavnih karakteristika Telenor Play paketa i sa uređajima iz Telenorove bogate ponude.\nSergej Ćetković nastupio na poslednjoj Telenor Play žurci na točkovima u Novom Sadu was last modified: May 12th, 2013 by Goran Aničić\nNovi-SadSergej ĆetkovićTelenor PlayTelenor Srbijažurka na točkovima\nNovi Sharp android – AQUOS 206SH\nSamsung Galaxy S4 Mini: nove slike i specifikacije\nTelenor: 6 meseci besplatnog interneta za Fejsbuk...\nTelenor pustio u rad 7 novih baznih...\nFacebook, Twitter i WhatsApp od sada su...


Odluke Vlade Zeničko-dobojskog kantona sa 123. sjednice - Portal 072info\n6. Septembra 2013. Vrijeme objave: 16:40 sati\nVlada je na ovoj sjednici usvojila izmjene Zakona o kantonalnim administrativnim taksama nastale kao rezultat provođenja Projekta poboljšanja poslovnog ambijenta u ZDK, koji su potpisale Vlada Zeničko-dobojskog kantona i Međunarodna finansijska korporacija (IFC) iz grupacije Svjetske banke. Prema ovim izmjenama, kantonalnih administrativnih taksi oslobađaju se: zahtjevi za izdavanje vodnih akata, za izdavanje rješenja o ispunjavanju vodoprivrednih uvjeta i izdavanja vodoprivrednih saglasnosti i dozvola za korištenje voda.\nUvodi se jednoobrazna taksa za sva vozila u iznosu od 10 KM. Taksa za izdavanje rješenja klaonicama i objektima u kojima se proizvodi meso smanjuje se sa 140 na 100 KM. Uz to, snižena je i taksa za odobrenje rada zdravstvenim radnicima u privatnoj praksi sa 500 na 150 KM, rješenje o ispunjavanju uvjeta u prostoru za bavljenje medicinskom praksom snižava se sa 200 na 100 KM, dok se obaveza plaćanja takse u iznosu od 100 KM na zahtjev za donošenje rješenja o sanitarno-preventivnoj saglasnosti u zdravstvenom objektu, u potpunosti briše.\nBosna i Hercegovina “zapalila” dvoranu u Jesenicama: Prva pobjeda na Eurobasketu\nOSVRT: Bosna! Zemlja prkosna od sna!


Posle pet godina BESPLATNO KLIZANJE i na Adi Ciganliji\nBeograđani će uskoro na Adu Ciganliju moći i sa klizaljkama, ali ne kako bi se nesavesno zabavljali na zaleđenom Savskom jezeru kao prošle godine, već na klizalištu koje će biti izgrađeno na samom ulazu, kod "Kamenog grada".\nNa Adi je pre četiri-pet godina postavljano već klizalište tokom zimskih meseci, ali nešto dalje, kod sportskih terena.\nKlizanje na Adi 2012. godine\nIzgradnja klizališta na Adi Ciganliji počela je pre sedam dana, a Beograđani će u čarima zime na Beogradskom moru moći da uživaju od subote 16. decembra. I to potpuno besplatno.\nBetonirana podloga za klizalište već je postavljena, a kako su rekli iz JP "Ada Ciganlija", za ovu namenu uređuje se prostor od oko 800 kvadrata, koje će biti formirano iz nekoliko staza i klizališne ploče nepravilnog oblika.\n- "Kameni grad" je izabran kao lokacija koja je jedna od najatraktivnijih ne samo na Adi Ciganliji. Klizalište će biti otvoreno svakog dana od 10 do 20 časova, zaključno sa sredinom februara - kažu u JP "Ada Ciganlija".\nKako dodaju, poseban program očekuje mališane ove zime na Adi, a reč je o besplatnim školicama klizanja, hokeja na ledu kao i predstava za decu.\nOvo novo besplatno klizalište "preti" da otme titulu najomiljenijeg među Beograđanima onom na Trgu Nikole Pašića. Takođe potpuno besplatno počinje sa radom u drugoj nedelji decembra.\nZIMSKE ČAROLIJE NA "BEOGRADSKOM MORU" Evo šta Beograđane očekuje na besplatnom klizalištu na Adi\nKlizalište na Adi Ciganliji biće veoma NEOBIČNOG oblika\nZABAVA UZ VATROMET I MUZIKU Otvorena klizališta na Adi Ciganliji i Trgu Nikole Pašiča (VIDEO)


DIGITALIZACIJA VAŽAN SEGMENT U EVROPSKOJ AGENDI\nDIGITALIZACIJA VAŽAN SEGMENT U EVROPSKOJ AGENDI\nMinistarka javne uprave Suzana Pribilović sa saradnicima sastala se danas sa rektorom Univerziteta Crne Gore Danilom Nikolićem, saopšteno je iz tog vladinog resora.\nTema sastanka je uspostavljanje partnerstva Ministarstva javne uprave i Univerziteta kroz projekat digitalizacije na UCG, unaprjeđenje pitanja digitalizacije u obrazovnom sistemu sa posebnim akcentom na univerzitete, navelo je Ministarstvo javne uprave u saopštenju.\nMinistarka Pribilović je istakla da je digitalizacija prepoznata kao važan segment u evropskoj agendi i da na tome posebno insistira komesarka za digitalno društvo i ekonomiju Marija Gabrijel.\nU tom pravcu, ministarka je inicirala afirmaciju i konkretizaciju digitalizacije na crnogorskim univerzitetima.\n"Takođe, ministarka je pohvalila napore Univerziteta i rezultate koji su ostvareni u prethodnoj godini, što je prepoznato i kroz svjetska rangiranja univerziteta i istakla zadovoljstvo, kao ministarka zadužena za informaciono društvo, što je UCG značajno pozicioniran u rangiranju svjetskih univerziteta po najboljim google scholar profilima, a koji se utvrđuje na osnovu broja citata", dodaje se u saopštenju.\nRektor Nikolić je zahvalio na inicijativi za produbljivanje saradnje, te istakao da Univerzitet sprovodi aktivnosti na planu digitalizacije nastave i administracije.\nImajući u vidu važnosti i kompleksnost procesa digitalizacije, sagovornici su se saglasili da je neophodno aktivno uključenje Univerziteta i da je njegova uloga od neprocjenjivog značaja.\nDogovorene su i aktivnosti u cilju veće uključenosti Univerziteta na polju sajber bezbjednosti.\nIII UPISNI ROK: U NIKŠIĆU 240 SLOBODNIH MJESTA


Nišvil: Inspekcija uklanja eksponate festivala iz tvrđave\nNIŠ – Festival „Nišvil“ danas je saopštio da im je komunalna inspekcija naložila da uklone svoje reklamne eksponate ispred „Nišvil džez muzeja“ u Niškoj tvrđavi.\nDirektor Nišvila Ivan Blagojević je naveo da se radi o folksvagenu „bubi“ iz 1968. godine i trabantu sa oslikanim zvezdama prethodnih izdanja festivala, među kojima su Kendi Dalfer, Solomon Burk, Džoš Stoun, Bluz Braders i Al Di Meola, kao i klaviru za posetioce, džinovskom saksofonu i kontrabasu od stiropora.\nIz „Nišvila“ su dostavili kopiju njima upućenog naloga Odseka za komunalno-inspekcije poslove niške opštine Crveni krst, u kome piše da je kod „nadziranih subjekata procenjen visoki rizik“, kao i da je razlog vršenja vanrednog inspekcijskog nadzora „sprečavanje i otklanjanje neposredne opasnosti po komunalni red“.\n„Direktor festivala je izjavio da će ‘Nišvil’ ponuditi da ubuduće plaća opštini Crveni Krst zakup prostora ispred muzeja za sporne eksponate, kako je pre njega, na istom prostoru, bilo dozvoljeno vlasniku kafane ‘Hamam’ koji je tu držao letnju baštu restoran sa sve harmonikašem“, navode iz festivala.\nIz „Nišvila“ je saopšteno da Gradu Nišu plaćaju mesečni zakup prostorija za Muzej i da su već bili uklonili festivalske banere kako je naložila inspekcija.\n„S obzirom da je u toku realizacija projekta sanacije bedema Niške tvrđave, ‘Nišvil’ apeluje da Grad Niš, u saradnji sa Zavod za zaštitu spomenika kulture Niš, predvidi i sanaciju bedema iznad samog Muzeja, jer tokom svake kiše propušta velike količine vode koja se sliva u Muzej“, kaže se u sappštenju.


Министарка саобраћаја Зорана Михајловић обишла радове на реконструкцији пруге Пожаревац – Мајданпек\nMinistarka saobraćaja Zorana Mihajlović obišla radove na rekonstrukciji pruge Požarevac – Majdanpek\nPotpredsednica vlade i ministarka građevinarstva, saobraćaja i infrastrukture Zorana Mihajlović obišla je danas radove na rekonstrukciji pruge Požarevac – Majdanpek i najavila da će ta pruga u dužini od 90 kilometara ponovo oživeti od 21. novembra. Vrednost ovog projekta je 30 miliona evra i izvodi se sredstvima železnice i sa kadrovima ovog JP.\nRemontom pruge biće stvoreni uslovi za ponovno uspostavljanje putničkog saobraćaja između Požarevca i Majdanpeka, a vreme putovanja sa sadašnjih četiri sata biće skraćeno na 75 minuta. Zbog lošeg stanja pruge, putnički vozovi između Požarevca i Majdanpeka već pet godina ne saobraćaju, a poslednji put su prošli tom trasom 20. juna 2013.\nPotpredsednica Vlade Zorana Mihajlović je rekla da će putnički vozovi na toj pruzi posle rekonstrukcije moći da saobraćaju prosečnom brzinom od 80 km na sat. Ona je istakla da je ta pruga od izuzetnog značaja za privredu i razvoj tog dela Srbije. Mihajlovićeva se zahvalila železničarima što su uspeli da sačuvaju železnicu uprkos teškim trenucima i najavila je da će, na pruzi Beograd – Budimpešta brzina biti i do 200 km na sat, a nada se i na delu od Beograda ka Nišu. Ona je napomenula da su projekti u saobraćajnoj infrastrukturi ukupno vredni 16 milijardi evra.\nPored drugih zvanica prisutnima se obratio i gradonačelnik Grada Požarevca Bane Spasović koji se zahvalio republici na ovoj investiciji koja će svakako uticati da dođe još investitora ne samo u Požarevac već i u čitavu istočnu Srbiju, zato što je ovaj kraj kapija istočnog dela naše zemlje. On je još dodao da se završava i luka kod Kostolca što će biti još jedan dodatni podstrek za razvoj privrede u Požarevcu.\nŽelezničari u Srbiji danas obeležavaju i slavu Sveti car Konstantin i carica Jelena, jer je toga dana 1889. godine Kraljevina Srbija preuzela upravljanje nad srpskim železnicama, a potpredsednica Vlade Zorana Mihajlović je prisustvovala sečenju slavskog kolača.


Hoće da izbace Trampa iz Bijele kuće – Borba\nDemokrate i liberali u SAD žele po svaku cijenu da sklone Donalda Trampa iz Bele kuće, dok su se u javnosti pojavila imena nekoliko mogućih “izazivača”, od kojih se najbolje kotira Džo Bajden, nekadašnji potpredsjednik iz ere Baraka Obame.\nBajden ima odlične veze u finansijskim i poslovnim krugovima, što je od ključne važnosti za kandidaturu. On je još 2016. godine želio da uđe u predsjedničku trku, ali je odustao zbog smrti sina, podsjećaju portali za političku analitiku.\nBajden ulazi često u prepirke sa Trampom putem društvenih mreža i otvoreno se suprotstavlja njegovoj politici.\nMnogi smatraju da on nema ozbiljnijeg protivkandidata u Demokratskoj stranci, ali bi zbog godina (76) mogao da ostane bez dovoljne podrške u partiji. Kao potencijalni Trampov rival pominje se i Elizabet Voren (69), senator iz Masačusetsa. Nju politički analitičari smatraju liderom najliberalnijeg krila Demokratske stranke, naročito u pitanjima polova, abortusa, gej populacije, klimatske politike. Posebno je zanimljivo da se Vorenova predstavlja kao potomak indijanskog plemena Čiroki, mada joj rezultati DNK testa ne daju previše indijanskih gena. Vorenova, ipak, ima manje šansi od Bajdena ako se on kandiduje.\nKao “mladi lav” demokrata pominje se nekadašnji panker Beto O'Rurk, koji je u trci za senatorsko mjesto u Kongresu izgubio sa malom razlikom od republikanskog favorita Teda Kruza. Međutim, veliki broj glasova koje je dobio u Teksasu, državi koja važi za republikansku tvrđavu, podigao mu je rejting u stranci. O'Rurka smatraju novom nadom demokrata.


Gas pojeftinio, a toplane traže da grejanje poskupi - Ekonomske Vesti\nNije ovo kriza zbog Ukrajine, nego kriza izmedju SAD i Rusije\nDa li su vesti o napadu Rusije na Ukrajinu besmislica?\nKoga inflacija najviše pogadja u Srbiji?\nInflacija nekom 4,4 odsto nekom 5,5 odsto\nGas pojeftinio, a toplane traže da grejanje poskupi\n29. sep. 2015 Andrija Matić 0 Comments gas, grejanje, Ljubodrag Savić, Milovan Lečić, poskupljenje, toplane\nPodatak da je gas pojeftinio 23 odsto obradovala je građane koji koriste centralno grejanje jer su na taj način stvoreni uslovi za smanjenje njihovih računa, piše Danas.\nMeđutim, zahvaljujući novoj metodologiji obračuna troška toplotne energije potrošači u čak 25 gradova bi mogli da plaćaju veće račune nego dosad.\n“Toplane u Srbiji su dužne da naprave kalkulacije da li ima prostora za korekciju cene daljinskog grejanja zbog pojeftinjenja gasa do 15. oktobra. Očekuje se da će te kalkulacije biti urađene već do 1. oktobra. U ovom trenutku ne mogu da kažem da li će do pojeftinjenja doći ili ne. Prema nekim nezvaničnim informacijama koje imamo oko 15 toplana u Srbiji će u dogovoru sa lokalnim samoupravama koje imaju poslednju reč po tom pitanju spremne da smanje cene usluga daljinskog grejanja dok će njih 25 tu uslugu žele da povećaju shodno primeni nove metodologije”, ističe Lečić.\nLjubodrag Savić, profesor Ekonomskog fakulteta u Beogradu kaže da je nova metodologija doneta kako bi se ujednačile cene centralnog grejanja u Srbiji.\n“S obzirom na to da je došlo do pada cena gasa i nafte, logično bi bilo očekivati da se cene centralnog grejanja za građane snize. Međutim s obzirom da su u nekim gradovima one bile niže od ekonomskih verovatno da u tim sredinama neće biti pojeftinjenja. Treba uzeti u obzir i novu metodologiju koja smanjuje cene za privredu, a povećava za domaćinstva”, zaključuje on.\n← Katar ulaže 35 milijardi dolara u SAD\nŠel odustaje od BiH →\nHrvatska: Od 1. aprila gas jeftiniji za 20 odsto\n14. mar. 2016 Dragoljub Bečić 0\nTurski tok bi u Evropu mogao stići 2023. godine\nRusija vojskom brani nalazišta nafte i gasa na Arktiku\n6. apr. 2015 Luka Matić 0


Oracle otvara regionalni IT centar u Kragujevcu\nNaslovna Investicije Oracle otvara regionalni IT centar u Kragujevcu\nU državnom data centru u Kragujevcu, danas je potpisan komercijalni ugovor sa korporacijom „Oracle“, čime ovaj globalni IT gigant otvara prvi regionalni centar u Jugoistočnoj Evropi.\nU prisustvu predsednice Vlade Republike Srbije Ane Brnabić, zamenika šefa misije ambasade Sjedinjenih Američkih Država Džona Ginkla, direktora Kancelarije za informacione tehnologije i elektronsku upravu dr Mihaila Jovanovića i gradonačelnika Kragujevca Nikole Dašića, ugovor su popisali u ime korporacije Oracle Kenet Johansen (Kenneth Johansen), potpredsednik za klaud tehnologije i regionalni direktor za Severnu i Istočnu Evropu, a u ime Državnog data centra Danilo Savić, direktor Data Cloud Tehnology.\nUgovor sa Oracle kruna srpske digitalizacije\n– Potpisivanje Ugovora sa korporacijom Oracle je mala kruna uspeha naše digitalizacije i pokazatelj svega onoga što možemo i što smo uvek mogli, rekla je premijerka ocenivši da je partnerstvo sa Oracle veliko i važno za dalje građenje imidža i kredibiliteta Srbije kao lidera u naprednim tehnologijama, digitalizaciji i informacionim tehnologijama.\nUz zahvalnost što jedan svetski gigant ima dovoljno poverenja da ovde čuva svoje podatke i podatke svojih klijenata i da iz Data centra u Srbiji pruža najsofisticiranije usluge za čitavu Jugoistočnu Evropu, premijerka Brnabić je rekla da Oracle ovakve centre u Evropi ima još samo u Londonu, Frankfurtu, Milanu i od danas u Kragujevcu. To je visoko podignuta lestvica i konkurencija sa kojom treba da se borimo u svemu.\nOna je dodala da je u prva dva meseca 2022. godine zabeležen izvoz usluga u IKT sektoru u iznosu od 347 miliona evra. Za prošlu godinu ostvaren je izvoz od milijardu i 860 miliona evra. Prva dva meseca u 2022. godini su za 42,7 odsto bila bolja nego isti period prošle godine, Ove godine očekujemo da, uprkos svim izazovima, jako kompleksnoj situaciji u celom svetu a posebno u Evropi, srušimo sve rekorde i u IKT sektoru ostvarimo izvoz u iznosu od 2,5 milijarde evra.\nPorast zaposlenih u IT sektoru u poslednje dve godine\nUkupan broj zaposlenih u ovom sektoru je prešao 90 hiljada ljudi, a u poslednje dve godine porastao je za 25 posto. Cilj nam je da privučemo još stranih investitora koji će doći da rade u Srbiji, zato što će je prepoznati kao zemlju sa infrastrukturom za dalji rast i razvoj i državnim rukovodstvom koji u IKT sektoru vidi najveći potencijal za dalji rast i razvoj, poručila je premijerka i najavila da će u julu ove godine biti završena zgrada Data centra namenjena za čuvanje podataka svih naših bezbednosnih struktura.\n– Najveće američke IT kompanije nastavljaju da ostavljaju trag u Srbiji. Teme poput upravljanja, e-zdravstva, klaud tehnologije, digitalizacije, integracije sistema i IT bezbednosti sa krajnjim ciljem da se ostvari pouzdana i bezbedna zaštita osetljivih podataka klijenata i građana igraju veliku ulogu u privrednim i političkim odnosima dve zemlje, rekao je zamenik šefa misije ambasade Sjedinjenih Američkih Država Džon Ginkl.\nInvesticija Oracle meri se u desetinama miliona evra, rekao je dr Mihajlo Jovanović, direktor Kancelarije za informacione tehnologije i elektronsku upravu.\n– Potpisanim ugovorom između Oracle i naše kompanije Data Cloud Tehnology koji obavlja komercijalne poslove u data centru podrazumeva se zakup prostora za početak od 120 rek ormana sa mogućnošću proširenja za još 300 rek ormana čime se i Oracle i Republika Srbija pozicioniraju kao regionalni IT lideri, kazao je Jovanović.\nGradonačelnik Kragujevca Nikola Dašić je potpisivanje ugovora sa Oracle ocenio kao veliki dan i za Srbiju i za grad Kragujevac.\n– Oracle je jedan od najvećih svetskih giganata i pravo je zadovoljstvo da Kragujevac po obimu servisa koji će pružati u klaudu, bude u rangu sa Londonom, Frankfurtom i Milanom. Što više budemo u svemu kao i IT sektoru vizionarski opredeljeni, razvijamo sebe i postavljamo nove kompeticije u odnosu na svetsko tržište mi ćemo postajati sve ozbiljnija država, kazao je gradonačelnik Dašić.\nPrethodni tekstOtvoreno prvo izdanje konkursa „Ekoopština“\nSledeći tekstBiblioteka „Bora Stanković“ formira Odeljenje za digitalizaciju\nVrnjačka Banja dobija regionalni Inovativni razvojni centar\nEU izdvojila 11 miliona evra za reformu javne uprave


Otkazane tri trke u WSBK kalendaru - Moto Berza\nI dok se približava nastavak aktuelne WSBK sezone, Dorna i FIM su ažurirali ovogodišnji kalendar takmičenja.\nU poslednjem izdanju kalendara, tri trke su još uvek čekale datum održavanja. To su runde u Velikoj Britaniji (Donington), Holandiji (Asen) i Kataru (Losail).\nNažalost, sve tri su sada otkazane, a kao glavni razlog navedeni su organizacioni problemi nastali usled pandemije virusa korona.\nNakon ovog otkazivanja, u WSBK kalendaru je ostalo ukupno osam rundi. Sezona se nastavlja na Heresu, 2. avgusta, tačno sedam dana nakon druge MotoGP trke na španskoj stazi.\nVozači onda idu u Portugal, na stazu Portimao, da bi nakon dvonedeljne pauze ponovo došli u Španiju, ali ovoga puta u Aragon, gde se nalazi staza Motorlend. U ovoj španskoj pokrajini će se voziti dve trke, a potom sledi put u Barselonu.\nNakon Katalonije, WSBK šampionat odlazi preko granice u Francusku, na Manji-Kur, da bi potom usledio put u Argentinu. Međutim, runda na stazi San Huan Vilikum još uvek čeka zvaničnu potvrdu.\nFinale sezone je u Italiji, na Mizanu.\nPosle dana pauze nastavljen je 4... Detaljnije »\nSin trostrukog WSBK šampiona na putu da nadmaši oca\nOli Bejlis, sin trostrukog osvaj... Detaljnije »\nŠesti dan 43. Dakar relija po re... Detaljnije »\nPeti dan 43. Dakar relija po reč... Detaljnije »\nŠef Suzukija napušta tim, odlazi u Formulu 1\nManje od dva meseca nakon osvaja... Detaljnije »\nJak vetar, dve kamile i tri domoroca na putu do Rijada\nČetvrti dan 43. Dakar relija na ... Detaljnije »


- Rekao sam i pre Mundijala da će otići daleko. Ponosan sam što sam Šveđanin i što mogu da se vozim sa našom zastavom na kolima. Ko god da igra protiv Švedske, imaće problema i mislim da to svi znaju - rekao je Ibrahimović.\nZa kraj je prokomentarisao šanse da "vikinzi" osvoje titulu na šampionatu.\n- Ja sam osvojio svet, sada je vreme da Švedska učini isto - završio je Zlatan u svom stilu.\nPodsetimo, Šveđani su se plasiralu u osminu finala Svetskog prvenstva nakon što su zauzeli prvo mesto u grupi F ispred Meksika, Južne Koreje i Nemačke.\nFernando Jero dao dva otkaza u jednom danu\nNakon samo 25 dana provedenih na klupi reprezentacije Španije, Fernando Jero dao je otkaz, i to dvostruki.\nPUKLI LIGAMENTI PRED MUNDIJAL Argentinci ostali bez igrača iz startne postave\nSvetsko prvenstvo u Rusiji se bliži. Reprezentacije se punom parom spremaju za prve mečeve u Rusiji. Međutim, preterani treninzi mogu da dovedu i do neželjenih rezultata, kao što se to desilo sa igračem Argentine Manuelom Lancinijem.\nDODATNI MOTIV ZA "ORLOVE" Kostarika prva na svetu priznala Kosovo\nMILIVOJEVIĆ I TOŠIĆ NEZADOVOLJNI "Pitajte selektora zašto nismo igrali"\nSelektor fudbalera Srbije Mladen Krstajić "izmešao" je tim za duel protiv Brazila (0:2), pa u prvoj postavi nije bilo Luke Milivojevića i Duška Tošića, koji su bili nezadovoljni što za njih nije bilo mesta u prvom timu.


Liderka opozicije u Belorusiji pozvala na generalni štrajk - Svet - Dnevni list Danas\nPočetna » Svet » Liderka opozicije u Belorusiji pozvala na generalni štrajk\n1Piše: Beta 25. oktobra 2020. 20.49\n„Režim je ponovo pokazao danas da je nasilje jedina stvar za koju je sposoban. Dakle od sutra, 26. oktobra počinje nacionalni štrajk“, navela je Tihanovska na kanalu Telegram.\nOpoziciona liderka, koja se odmah posle izbora sklonila u Litvaniju da bi izbegla hapšenje, postavila je prošle nedelje ultimatum Lukašenku da se povuče sa čela države do 25. oktobra, najavivši da će u suprotnom pozvati sve gradjane da započnu generalni štrajk.\nViše od 100.000 Belorusa izašlo je danas na nove demonstracije protiv dugogodišnjeg autoritarnog predsednika, neposredno uoči isteka roka koji mu je opozicija dala da podnese ostavku.\nDemonstranti su se sukobili s policijom u Minsku. Bezbednosne službe su bacile najmanje 10 šok-bombi da rasteraju okupljene, prenela je agencija Rojters navode ruskih agencija.\nBelorusija, Protest, Svetlana TihanovskaBeograd\nHiljade Belorusa demonstrira protiv Lukašenka, više od 180 uhapšenih\n26. oktobra 2020. u 07.57\nkad manjina postane toliko glasna, da ugrožava veliku većinu… gde li je tu demokratija?


Četvrtak, 23/05 - Fudbal, Rumunija, Liga I\n23/05Gaz Metan Mediaş vs Voluntari1X2tip: 2\nJoš samo tri kola je ostalo do kraja rumunskog šampionata, a za vas smo izdvojili meč između Gaz Metana i Voluntarija. Duel između ove dve ekipe je na programu od 19. časova i 30 minuta.\nFudbaleri Gaz Metana su pre početka šampionata imali samo jedan cilj a to je opstanak u ligi. Upravo u prošlom kolu je ova ekipa i zvanično došla do opstanka pošto na tri kola pre kraja imaju čak 14 bodova više od ekipe koja će naredne sezone igrati u drugoj ligi. U poslednje vreme Gaz Metan igra promenljivo pa su tako na pet poslednjih mečeva ostvarili dve pobede, dva poraza, uz jedan remi. Ipak, ono što treba dodati je da ova ekipa na poslednja tri susreta ne zna za pobedu, ali i pored toga svoj opstanak u ligi nijednog trenutka nisu doveli u pitanje.\nKada je u pitanju Voluntari nema sumnje da ovoj ekipi do poslednjeg kola predstoji velika borba za opstanak. Naime, Voluntari se trenutno nalazi na poslednjem mestu koje na kraju sezone donosi opstanak u ligi, ali u ovom trenutku imaju dva boda više od ekipe ispod njih, ali i meč manje pa bi eventualnom pobedom u ovom susretu znatno napredovali na tabeli i bili na samo bod od definitivnog opstanka u ligi. U prošlom kolu je ova ekipa na svom terenu remizirala protiv Kalarašija što je odličan rezultat ako uzmemo u obzir da je upravo ta ekipa najozbiljniji rival Voluntariju u borbi za opstanak.\nDomaćin je u prošlom kolu i definitivno obezbedio opstanak u ligi pa nema sumnje da ih očekuje mirna završnica šampionata. Što se tiče Voluntarija, ova ekipa bi eventualnim neuspehom znatno zakomplikovala i onako već komplikovanu situaciju oko borbe za opstanak, pa vam zbog svega toga, ali i zbog činjenice da se gost trenutno nalazi u boljoj formi predlažemo da odigrate 2 koju kladionica Meridianbet plaća sa fantastičnom kvotom 3.80.


Beta 28. decembra 2020. 12:20\nPredsednik Sindikata lekara i farmaceuta Srbije Rade Panić podneo je danas u svojstvu gradjanina tužbu protiv predsednika Srbije Aleksandra Vučića zbog, kako je naveo, povrede ugleda i časti.\nPanić je novinarima ispred Drugog osnovnog suda u Beogradu rekao da je Vučić „bar u dva navrata“ iznosio neistine, optužujući ga za urušavanje zdravstvenog sistema ali i za izdaju zemlje.\n„Povredjen sam onim što je Vučić izjavio o meni na RTS. Teška je uvreda kad vas neko optuži da rušite zdravstveni sistem. Celog života se borim za pravdu a kao anesteziolog bih odavno bio u inostranstvu da nisam patriota“, kazao je Panić.\nPozvao je predsednika Srbije da na sudu dokaže optužbe, navodeći da je tužba koju je podneo, „akt borbe za gradjanska prava i slobodu izražavanja“.\n„Ako Vučić stoji iza onog što govori, pojaviće se na sudu da dokaže šta je rekao. Ja stojim iza toga da je sve što sam rekao o situaciji u Novom Pazaru zasnovano na podacima sa terena i spreman sam da to i dokažem“, rekao je predsednik Sindikata lekara i farmaceuta Srbije.\nPodršku Paniću ispred zgrade Drugog osnovnog suda pružili su članovi Skupštine slobodne Srbije, medju kojima i advokat Božo Prelević i epidemiolog Zoran Radovanović, koji je u kratkom obraćanju novinarima rekao da je dužnost „poštenog čoveka da ustane u odbranu“ Panićeve časti.\nPredsednik Sindikata lekara i farmaceuta Srbije upozorio je krajem novembra da je zdravstveni sistem Srbije „zvanično pukao“ zbog nedostatka bolničkih kapaciteta za smeštaj obolelih od korona virusa.\nPotom je reagovao Vučić koji je kazao da bi Paniću odgovorio „brutalno“ da nije predsednik države.\n„Ovako ću samo reći da je to sramota“, kazao je Vučić u Nišu.


U SAD u decembru 312 hiljada novih radnih mjesta\n/ INSTANT / U SAD u decembru 312 hiljada novih radnih mjesta\navaz.ba05.01.2019. u 10:31\nAmerički poslodavci drastično povećali zapošljavanje\nOrabrujući znak za privredu usred trgovinskog rata, usporavanja globalnog rasta i djelomične blokade federalne vlade\nAmerički poslodavci drastično su povećali zapošljavanje u decembru, kreirajući 312.000 radnih mjesta, što je ohrabrujući znak za privredu usred trgovinskog rata, usporavanja globalnog rasta i djelomične blokade federalne vlade.\nMinistarstvo rada SAD saopćilo je da je stopa nezaposlenosti nešto povećana, na 3,9 posto, ali da to odražava povećanje broja ljudi koji traže posao, što je također pozitivno za rast.\nProsječna naknada za sat rada je povećana 3,2 posto u odnosu na prethodnu godinu. Zdravstvena njega, usluge u sektoru hrane, građevina i proizvodnja su najviše doprinijeli zapošljavanju u SAD prošlog mjeseca, javlja Radio Slobodna Evropa.\nSolidan rast u zapošljavanju sugerira da pad na berzama tek treba da se odrazi na očekivanja da će američka privreda imati rast 10. godinu zaredom. Očekuje se, međutim, da bi se rast mogao usporiti pošto bude počeo slabiti podsticaj od poreznih rezova prošle godine.


rada manojlovic stoja svadja haris berkovic\nRAT NA ESTRADI Stoja nazvala Radu Manojlović "MATORKOM" zbog Harisa, pa opelela: "Ne treba mi ni za sto života"\nRada Manojlović i Stoja su svojevremeno vodile medijski rat, nakon što je Novakovićeva rekla Harisu Berkoviću da mu treba mlađa devojka, te da je ona "matorka".\nRada i Stoja\nIako je Rada Manojlović pre nekoliko meseci javno rekla da nema problem sa Stojom i da sebi zamera što se na nju javno žalila, Novakovićeva navodno nema nameru da se miri sa mlađom koleginicom.\nNaime, kako piše "Scandal", Stoji je neko nedavno predložio da se čuje sa Radom i da sedne s njom, te da o svemu otvoreno popričaju. Posebno su joj to sugerisali jer je i sama Rada spustila loptu i javno rekla da nema ništa protiv Stoje, međutim folkerki ne pada na pamet da se time bavi.\n- Stoju to ne zanima, samo je odmahnula rukom i rekla da je ne interesuje ko šta priča. Čak je dobacila da joj Rada ne treba ni za sto života i dodala da može da priča o njoj šta god hoće - rekao je izvor, a Rada je pre nekoliko meseci izjavila da je bila mlada kada je javno istupila protiv Stoje.\n"ŠTA KOGA BRIGA, ŠTO MI TO TREBA?!" Rada i Stoja su U SVAĐI ZBOG HARISA, jedan komentar je napravio haos, a usledilo je kajanje\n- Ja se osećam loše zbog toga, nisam osoba koja se svađa ili kaže da joj nešto smeta, ja se samo sklonim. U životu sam se uvek više kajala zbog onoga što sam rekla nego zbog onog što nisam - rekla je Rada.\nRada je ispričala da je ta koleginica srela Harisa na aerodromu i pitala ga: "Šta će ti ona matora?" Ubrzo je otkrila da je reč o Stoji, a ove dve pevačice sve do skoro nisu imale nikakav kontakt zbog ove neprijatne situacije.\nStoja Novaković Rada Manojlović Svađa


S obzirom na potpuno odsustvo kapaciteta za pronalaženje saglasja u vezi sa najvažnijim ekonomskim projekatima, odnos vlasti i opozicije prema pitanjima koja će imati velik i višestruk uticaj na budućnost države i ukupnog društva, sasvim izvjesno zabrinjava i uznemiruje značajan broj građana Crne Gore kojima je pripala uloga nijemih posmatrača osuđenih da trpe političku infantilnost donosilaca odluka.\nU Crnoj Gori su trenutno aktuelna tri projekta koji bi u politički zrelim društvima bili predmet ozbiljnih javnih debata u kojima bi se ukrštali argumenti stručnjaka i političara. Donosiocima odluka bi, na kraju, preostalo da saberu i oduzmu sva "za" i "protiv", podvuku crtu i dobijeni rezultat pretoče u konkretne odluke koje će biti najkorisnije za društvo.\nUmjesto toga, u Crnoj Gori postoji Vlada koja želi da donosi strateške odluke uprkos manjku legitimiteta. Prvo zato što je, s obzirom na raspisane izbore de facto u tehničkom mandatu, a onda i zato što je, na osnovu Sporazuma o formiranju Vlade izbornog povjerenja, sačinjena od ministara iz vladajućih, ali i partija koje su iako participiraju u vlasti i dalje opozicione.\nUprkos tim ozbiljnim manjkavostima, premijer Milo Đukanović baš sada forsira tri velika projekta koji će proizvesti ozbiljne posljedice po budućnost Crne Gore.\nIako su pregovori sa italijanskim partnerom u Elektroprivredi Crne Gore (EPCG) trajali više od dvije godine, Đukanović baš sada stvara atmosferu "biti ili ne biti" i gura novi ugovor sa investitorom koji nije ispunio obaveze ni iz prvog.\nPrema tom predlogu, Italijanima koji su manjinski akcionari, ponovo daje pravo upravljanja Elektroprivredom koja je u većinskom državnom vlasništvu čemu se opozicija oštro protivi i čak prijeti da će napustiti tzv. Vladu izbornog povjerenja jer sumnja da je aranžman osmišljen tako da pojedinci iz vrha vlasti ostvare veliku ličnu dobit, a čak sumnjaju da premijer na taj način želi da Elektroprivreda dođe u vlasništvo njegove porodice.\nDrugi projekat je gradnja nove termoelektrane u Pljevljima koju opozicija i relevantan dio NVO sektora, pozivajući se i na međunarodne dokumente i stručnjake, osporava sa aspekta finansijske isplativosti i zaštite životne sredine.\nPored toga, vlast želi i da proda i jedan od najvrijednijih punktova na obali mora, uvalu Buljarica na budvanskoj rivijeri koja obhvata skoro pet miliona kvadratnih metara. Pošto Vlada zapravo želi da proda i dio koji pripada privatnim vlasnicima, dio javnosti se pobunio jer se Vlada krije iza formulacije "javni interes" koja ne podrazumijeva oduzimanje privatnog vlasništva da bi se ono prodalo drugom privatnom vlasniku, pa makar to bilo i za izgradnju turističkog kompleksa.\nProtivljenje opozicije je, zbog rigidnog insistiranja premijera, preraslo u ultimativan stav da će, ako Đukanović ne pristane da ta pitanja rješava vlast sa svežim legitimitetom koji bi se stekao nakon oktobarskih izbora, napustiti Vladu čime bi već duboka politička kriza dodatno eskalirala.\nMala i siromašna država poput Crne Gore, sasvim izvjesno, trpi veliku štetu zbog odsustva kapaciteta političke elite za pronalaženje konsenzusa u vezi sa najvažnijim ekonomskim i društvenim pitanjima.\nKoliko vlast i opozicija govore različitim jezicima, vjerovatno najbolje ilustruje izjava potpredsjednika Vlade Vujice Lazovića koji je u parlamentu govorio o ličnim očekivanjima od predloženog ugovora Vlade i italijanske A2A.\n"Sada se zamjenom teza pokušava osporiti dobar ugovor koji smo napravili i maksimalno zaštitili interese države Crne Gore. Ja sam, da budem iskren, očekivao da ćete nas pohvaliti kako smo uspjeli da obezbijedimo dobru pregovaračku poziciju i predložimo dobar ugovor", rekao je Lazović.\n"Ovo je udar na sporazum i interese države, građana i, što je najgore, suverenost Crne Gore. To jasno proizlazi iz ovog Predloga ugovora. Novi saziv parlamenta će poništiti ovu odluku. Ukoliko dođe do suda, tužbu za utvrđivanje ništavosti ima pravo da podnese svako zainteresovano lice i ovlašćeni državni tužilac", ustvrdila je funkcionerka Socijaldemokratske partije Draginja Vuksanović.\nAnalitičar Siniša Lekić smatra da je osnovni razlog davanje primata politici, odnosno, želji partija da ostvare svoje, odnosno, partijske političke ciljeve.\n"Tu dolazi do sukoba interesa, više političkih nego ekonomskih. Mislim da nije dobro da se ovakve, kapitalne stvari rješavaju u minut do izbora. Najproblematičnije je što mi svi o tim projektima znamo veoma malo. Nepoznati su nam detalji, a treba da donesemo neki zaključak i priklonimo se jednoj ili drugoj strani. Tu je osnovni problem", komentariše Lekić.\nPotvrdivši da najveća odgovornost leži na vlasti zbog njenog netransparentnog djelovanja i prakse zaštite privatnih i partijskih interesa na štetu opštedruštvene dobrobiti, analitičar Siniša Lekić smatra da i opozicija snosi dio odgovornosti.\n"Opozicija ima veliki problem što nije jedinstvena i u vezi sa mnogim stvarima ne može da se složi. Ultimatum sa bilo koje strane nije dobar. Može da bude koristan samo za određenu političku opciju. Ali, ultimatumi kao što je 'mora sada', ili sa druge strane 'izlazimo iz Vlade' su neprihvatljivi u politici. Opozicijaj sigurno snosi dio odgovornosti, ali sa druge strane – šta ako zbog donijetih odluka nastupi šteta, pa ispadne da je za to i opozicija glasala", ocjenjuje Lekić.


Ruska vakcina štiti od korone najmanje dvije godine – Portal Podgorica\nRuska vakcina štiti…\nRuska vakcina štiti od korone najmanje dvije godine\nDirektor Ruskog direktnog investicionog fonda (RDIF) Kiril Dmitrijev izjavio je da „trenutni sporazum“ koji je sa tim fondom potpisala Vlada Srbije, predviđa snabdijevanje zemlje sa dva miliona doza vakcine Sputnjik V.\n„Riječ je o vakcini koja se daje u dvije doze, što znači da će to biti dovoljno za imunizaciju milion ljudi. Prva serija je isporučena neposredno prije Nove godine“, rekao je Dmitrijev za list Politika.\nOn je naveo da je rano reći koliko dugo će vakcina štititi od virusa korone, ali da se na osnovu eksperimentalnih podataka očekuje se da će Sputnjik V dati najmanje dvije godine imuniteta na kovid-19.\nKako je naveo postoje sve vrste vakcine Sputnjik V – tečna i liofilizovana, pogodna za transport na udaljena teško pristupačna mjesta.\n„Tečna, koja treba da se čuva na minus 18 stepeni Celzijusovih i takozvana liofilizovana koja se čuva na temperaturi od dva do osam stepeni Celzijusovih. Ovo se poredi sa temperatorom od minus 70 stepeni Celzijusovih na kojoj treba čuvati neke druge vakcine“, naveo je Dmitrijev.\nPrema njegovim riječima, liofilizovani oblik razvijen je posebno za transport vakcije na udaljena, teško pristupačna mjesta sa ograničenim pristupom savremenoj medicinskoj infrastrukturi.\nKako je rekao, od kako je u Rusiji u decembru počeo program masovne vakcinacije, više od milion ljudi već je vakcinisano, i taj broj trebalo bi znatno da poraste u narednim nedjeljama i mjesecima.


🇷🇸 METODOLOGIJA - ROMA DIGITAL BOOST AWARDS - REDI - Roma Entrepreneurship Development Initiative\nROMA DIGITAL BOOST AWARDS\nOva metodologija ima za cilj da opiše postupak ocene i izbora Roma Digital Boost nagrada kao sastavni deo onlajn akcelerator programa. Metodologija ocene i izbora detaljno opisuje proceduralne elemente procesa ocene i uključuje: svrhu, korake, kriterijume izbora, uslove finansiranja, komisiju za ocenjivanje, specifične zahteve projekta.\nSvrha ove metodologije je da osigura transparentan i objektivan okvir ocene, koji je u skladu sa važećim zakonodavstvom i najboljim praksama, a koje imaju za cilj promovisanje kvalitetnog poslovanja.\n3. Podobnost i kriterijumi izbora\nPodobni za prijavu na ovaj konkurs su kandidati koji su:\n– Učesnici Roma Digital Boost programa\n– Pohađali miminum 3 onlajn sesije\n– Podneli kompletan dosije za prijavu sa originalnim poslovnim planovi2ma (sadržaj ni na koji način nije sličan sa ostalim kandidatima), popunjenom i potpisanom REGISTRACIONOM FORMOM ZA ROMA DIGITAL BOOST PROGRAM NAGRADE.\nKriterijumi za ocenu i izbor pobedničkih projekata oslanjaju se na:\n– saglasnost sa obrascima u okviru ove metodologije takmičenja, relevantnu i koherentnu dokumentaciju u okviru planova projekta, digitalizaciju širokog područja poslovanja, značaj digitalizacije za uspešnu implementaciju poslovnog plana;\n– ispravno struktuiranje i opis poslovnih elemenata, suštinsko i efektivno planiranje aktivnosti, povezanost razvojne strategije sa aktuelnim izazovima i mogućnostima u poslovanju, kvalitetom predloženog poslovnog modela, nivoom iskustva preduzetnika u predloženoj oblasti aktivnosti, stepenom iskustva izvođača u predloženoj oblasti aktivnosti, relevantnost predloženih troškova i procenat dodeljen digitalizaciji, relevantnost, integracija i ispravnost fakultativnih planova projekta;\n4. Uslovi finansiranja\nGlavni pobednik dobiće nagradu od 5000 eura koja će biti podeljena na grant i mentorsku podršku. U svakoj zemlji jedan pobednik biće nagrađen prvom nagradom od 5000 eura. Nagrada će biti obezbeđena u nacionalnoj valuti po važećem kursu na dan potpisivanja ugovora o finansiranju.\nOstali dobitnici biće nagrađeni jednom ili više nagrada kao što su:\n-Jednogodišnja članarina na onlajn platformama (kreiranje onlajn prodavnice)\n– Profesionalne slike njihovih proizvoda ili usluga\n– Izrada logo-a i vizuelnog identiteta\n– Marketing strategija\n– Izrada web-sajta\n– Dodatna podrška\n5. Komisija za ocenu i izbor\nProces ocene i izbora biznis planova biće sproveden od strane komisije za ocenu i izbor sa sledećim sastavom:\n– 1 predstavnik iz povezanog okruženja preduzetništva;\n– 1 predstavnik bankarskih i/ili nebankarskih finansijskih institucija prisutnih u našoj zamlji;\n– 1 predstavnik javne institucije odgovorne za finansiranje malog i srednjeg preduzetništva;\n– 1 predstavnik biznisa većeg od million eura;\n– 1 predstavnik platforme za digitalizaciju poslovanja;\n– 1 predstavnik Roma Digital Boost programa, bez prava glasa\n6. Faze ocene i izbora poslovnih planova\nSledeći vremenski okvir identifikuje glavne faze procesa ocenjivanja i odabira:\na) Podnošenje aplikacionog dosijea 11 Avg- 19 Avg\nPodobni kandidati podneće svoj aplikacioni dosije\nb) Predizbor / verifikacija 20 Avg – 21 Avg\nBiće provereni kriterijumi podobnosti dosijea kako bi se definisala konačna lista kandidata koji će predstaviti svoje poslovne planove.\nc) Trening (Prezentaciona sesija + Q/A) 24 Avg – 31 Avg\nOdabrani kandidati će učestvovati u pripremnoj prezentacionoj trening sesiji koja će ih opremiti neophodnim veštinama za prezentovanje njihovih poslovnih planova.\nd) Demo dan (predstavljanje poslovnih planova) 07 Sep – 11 Sep\nOdabrani kandidati će predstaviti svoje poslovne planove pred izbornom komisijom.\ne) Proglašenje pobednika 14 Sep – 18 Sep\nNa javnom događaju biće prezentovani rezultati i proglašeni pobednici.\n7. Specifični uslovi biznis planova\nPoslovni planovi koji uđu u takmičenje moraju da ispunjavaju sledeće zahteve:\n1. Usmereni su na digitalizaciju postojeće ili nove ekonomske aktivnosti;\n2. Za ekonomske aktivnosti koje nisu organizovane u pravnom (neformalnom) obliku, startap-ove i gde je to moguće procenjeni troskovi biće obezbeđeni;\n3. U slučaju ekonomskih aktivnosti organizovanih u formalnom okviru, prijavu podnosi pravno lice čija se delatnost razvija kroz primenu poslovnog plana prijavljenog u konkursu;\n4. Troškovi osoblja i opreme su dozvoljeni sa ograničenjem za jednog zaposlenog/poslovni plan;\n5. Trajanje poslovnog plana ne može da pređe 6 meseci od dana potpisivanja ugovora o finansiranju;\n6. Materijali za promociju poslovanja/marketing biće namenjeni isključivo za onlajn korišćenje;\n7. Iznos ugovorenog finansiranja može biti obezbeđen delimično ili u celosti u gotovini, u naturi ili pokrivanjem troškova poslovnog plana u bilo kojoj fazi pripreme;\n8. Finansijski doprinos takmičara/pravnih lica nije dozvoljen u poslovnim planovima;\n9. Troškovi vezani za tekuće aktivnosti, zakupnine, naknade za učešće i troškove nastale van perioda implementacije poslovnih planova ili bez saglasnosti organizatora konkursa nisu prihvatljivi.\n8. Registraciona forma\nZainteresovani kandidati se mogu prijaviti popunjavanjem registracione forme dostupne na ovom linku u google formi.


elektronski račun Archives - Moj-eRačun\nЧланци означени ‘elektronski račun’\nElektronske fakture su goruća tema ovih dana s obzirom da je od 1. januara 2022. godine počeo da se primenjuje Zakon o elektronskom fakturisanju. Odobren je prelazni period za adaptaciju i implementaciju elektronskih faktura za sve pripadnike javnog sektora od 01.01. do 01.05.2022, čime je dat dodatni period za implementaciju Zakonom propisanih obaveza. ŠTA JE…\nS početkom nove godine postavlja se pitanje šta očekujemo od implementacije Zakona o elektronskom fakturisanju i elektronskih faktura, a šta je zapravo realnost koja nas čeka. Svakim danom se susrećemo sa velikim brojem kompanija koje nam postavljaju pitanje kada i kako da uvedu elektronske fakture u svoje poslovanje? Očekivanja su da će u toku 2022.…\nPrelazak na servis za elektornsku razmenu dokumenta Moj-eRačun donosi brži i efikasniji rad zaposlenih, zatim bolju realizaciju potraživanja, lakši pregled faktura i smanjenje troškova za slanje računa za 40-50% na mesečnom nivou. Elektronske fakture dostavljene kroz servis Moj-eRačun imaju status preporučene pošiljke, osigurane su od manipulacija i izmena i uvek su dostupne za pregled i…\nKada optimizujemo svakodnevne operativne aktivnosti, smanjujemo i troškove, a samim tim otvaramo mogućnost ostvarivanja pozitivnih rezultata. Automatizacija kroz eRačun Aktivna primena eRačuna omogućila je potpunu automatizaciju u procesu obrade računa. Taj dokument u XML obliku učitava se u računovodstveni program pri čemu sistem sam popunjava podatke s računa. Eliminiše se mogućnost ljudske greške, a istovremeno je moguće učitati…\nUloga informacijskog posrednika u razmeni eRačuna\nInformacijski posrednik je specijalizovani privredni subjekt koji vrši uslugu prenosa informacija – podataka od pošiljaoca do primaoca uz primenu bezbednosnih, informacionih i sertifikacionih standarda gde prilikom pružanja usluge ne sme uticati na sadržaj dokumenta. Informacijski posrednik pre svega omogućava razmenu eRačuna i drugih eDokumenata po zakonski definisanom standardu – UBL 2.1, koji podrazumeva da se…\nePoslovanje: Uvođenje eRačuna je prelomni trenutak u digitalizaciji preduzeća\nNajavljeni Zakon o obaveznom eRačunu ka javnim preduzećima, koji bi trebao na snagu stupiti od 1.7.2021.godine, pokrenuo je mnogo pitanja o digitalizaciji poslovanja u Srbiji nasuprot drugim zemljama u regiji, ali i otkrio pojedinosti iz domaće prakse u kojoj uprkos sporijem prihvatanju zakonskih obaveza koje nam je postavio zakonodavac u skladu sa regulativom Evropske unije…


General Dakić u Skoplju sa načelnikom GŠ OS Makedonije, ministarkom Šekerinskom i predsjednikom Ivanovim\nDatum objave: 11.12.2018 14:19 | Autor: mod\nNačelnik Generalštaba Vojske Crne Gore, brigadni general Dragutin Dakić, boravi danas u Skoplju, u zvaničnoj posjeti Oružanim snagama Makedonije.\nOn se danas sreo sa načelnikom Generalštaba OS Makedonije, general-majorom Vaskom Đurčinovskim, ali i sa ministarkom odbrane, Radmilom Šekerinskom i predsjednikom Đorđem Ivanovim.\nNačelnici generalštabova vojski dvije zemlje osvrnuli su se na značaj bogate bilateralne saradnje dviju armija i razgovarali o načinima njenog daljeg unapređenja. General-major Đurčinovski je brigadnog generala Dakića upoznao sa procesom transformacije i strukturom makedonske armije, te kontribucijom u nacionalnim i internacionalnim operacijama. Brigadni general Dakić je podijelio iskustva o integraciji VCG u NATO, naglasivši spremnost VCG na saradnju u toku pristupanja i integracije Makedonije u NATO.\nTokom razgovora sa ministarskom Šekerinskom, istaknut je značaj intenzivne saradnje na planu odbrane među zemljama regiona, ali i bilateralne saradnje Crne Gore i Republike Makedonije.\nGenerala je u posjetu primio i predsjednik Republike Makedonije, Đorđe Ivanov, koji je istakao važnost održavanja stabilnosti u regionu. Načelnik GŠ VCG je poručio da će Republika Makedonija imati punu podršku Crne Gore na putu ka evroatlantskim integracijama.\nGeneral Dakić večeras će sa članovima delegacije i državnim sekretarom Slobodanom Filipovićem, prisustvovati zajedničkom prednovogodišnjem koncertu vojnih orkestara Makedonije, Crne Gore i Bugarske koji se organizuje u Domu vojske u Skoplju.\nGeneral Dakić sjutra će posjetiti KFOR, gdje će se sresti sa komandantom misije, general-majorom Lorencom D’Adariom (Lorenzo D’Addario).


LENOVO laptop IdeaPad 330-15IGM 81D10071YA - Idealno.rs\n/ Računari i oprema / Prenosni računari (laptopi) / Prenosnici / LENOVO laptop IdeaPad 330-15IGM 81D10071YA\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za LENOVO laptop IdeaPad 330-15IGM 81D10071YA i izberi najbolju. Prenosnici iz kategorije Prenosni računari (laptopi) je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda LENOVO 81D10071YA i vidi da li ti odgovara ili pogledaj druge proizvode brenda LENOVO. Opis i tehnički podaci proizvoda LENOVO 81D10071YA se mogu razlikovati od onih u internet prodavnici u kojoj obavljaš kupovinu. LENOVO laptop IdeaPad 330-15IGM 81D10071YA je dostupan u prodavnici ComTrade Shop, Jakov Sistem po ceni, koja je navedena pored svakog prodavca u meniju "Prodavnice".\nGarantne uslove za LENOVO laptop IdeaPad 330-15IGM 81D10071YA proveri u prodavnici u kojoj nameravaš da obaviš kupovinu. Slika za LENOVO 81D10071YA je simbolična, zato se pre kupovine u prodavnici uveri da je proizvod isti.\n30.999,00 din + troškovi dostave\nLENOVO IdeaPad 330-15IGM 15.6 Intel N4000 1.1GHz(2.6GHz) 4GB 500GB Siva\nod 27.570,00 DIN


Ovo postaje bolesno: PSG spremio 280 miliona evra za dva vrhunska igrača\nM. D. 10. avgusta 2017. 20:04\nKilian Mbape i Ousman Dembele, dva francuska bisera su razdrmali svetsku fudbalsku scenu. Borusija je odbila ponudu Barselone za Dembelea, a svetski mediji sada javljaju da je PSG na korak od dovođenja sjajnog 18-godišnjaka iz Monaka.\n– Mbape će igrati u PSG-u – tvrdi „Marca“, iako je ranije danas TV stanica „Bein sport“, čije je sedište u Kataru, odakle su i vlasnici PSG-a, demantovala tu informaciju.\n– Mbape je imao dogovor sa Realom, ali je presudila želja njegove porodice da ostane u Francuskoj – navodi „Marca“.\nFrancuski mediji javljaju da je dogovor dva kluba postignut i da „nema nazad“. Obeštećenje je 160 miliona evra, uz 20 miliona koje bi Monako trebalo da dobije na osnovu bonusa. Navodi se da su klubovi već razmenili dokumentaciju i da se čeka samo da advokatski timovi završe svoj posao da bi se transfer ozvaničio.\nPSG je oborio rekord dovođenjem Nejmara iz Barselone za 222 miliona evra. Ipak, katarski vlasnici neće stati ni ako se završi transfer Mbapea, jer mediji javljaju da je meta i golman Atletica Jan Oblak, čija je otkupna klauzula 100 miliona evra, prenose mediji.


Put ponosnog člana SNS od Cece do direktora BEMUS-a i FEST-a - MediaSfera\nCentar beogradskih festivala od petka ima novog direktora – Damira Handanovića, muzičkog urednika televizije Pink i autora brojnih hitova novokomponovane muzike. Stručna javnost smatra da je čovek s takvom biografijom na tom mestu ruganje u lice festivalskoj publici, ali i osnivačima najvećih kulturnih manifestacija u Srbiji.\nCeca, Brena, Dragana Mirković, Goga Sekulić, BELEF, BEMUS, FEST, SOFEST – naizgled nespojivo od petka spaja jedan čovek: Damir Handanović, muzički urednik televizije Pink, kompozitor i producent pop i folk muzike. Odlukom gradskih odbornika u naredne četiri godine rukovodiće Centrom beogradskih festivala, ustanovom koja organizuje gotovo polovinu manifestacija u oblasti kulture.\n„Godinama sam organizator raznih muzičkih i multimedijalnih dešavanja u Beogradu, drago mi je što svojim radom mogu da pomognem Beograđanima da se dobro provedu, da svoje slobodno vreme odvoje za zabavu i razonodu, a to ćemo sada još više unaprediti”, izjavio je za Novosti Dragan Handanović, novi direktor CEBEF, u svom prvom intervjuu za Novosti i istog časa, najblaže rečeno, šokirao kulturnu javnost.\n„Mislim da tu leži objašnjenje svega, za nas je to kultura, za njega je to zabava i razonoda“, kaže na to Mia David, arhitekta i bivša direktorka Kulturnog centra Beograda.\n„U trenutku kada pomisliš da je to dno kod nas dosegnuto, ispostavi se da nije i to izbor ovog čoveka pokazuje“, navodi Janko Baljak, profesor FDU i reditelj.\n„Očigledno ću morati da se malo obavestim o autorskom radu pa da to primenim na nastavi kod svojih studenata. Ne znam šta da kažem… To imenovanje – ne mogu da kažem da je iznenađenje, jer više ništa nije iznenađenje… Možda je malo iznenađenje što su našli čoveka za kog niko iz našeg okruženja, ljudi koji se zaista bave kulturom, nikad nije čuo… Što je verovatno naša greška, jer on je čovek, evo ispostavilo se, vrlo plodan autor“, kaže Mia David nakon slušanja pesme.\n„Pljunuli si svima u lice, ne samo ljudima koji posećuju te manifestacije, nego i ljudima koji su ih osnovali. Jednom Milutinu Čoliću koji je osnovao FEST, ljudima koji su svoje ime ugradili u BEMUS… Sreća je što nisu živi i što ne mogu da vide ovu vrstu poniženja“, navodi Baljak.\nHandanovi je naveo da ga za novu funkciju nije preporučilo pripadanje političkoj partiji na vlasti, iako je politički opredeljen, i o tome javno govori. “Ponosan sam što sam član SNS i podržavam politiku koju predstavlja predsednik Srbije Aleksandar Vučić. Saglasan sam sa svim što on i njegova stranka rade za našu državu u zemlji i u svetu.”\nTagoviBelef bemus Cebef Damir Handamović Fest Janko Baljak Mia David SNS


IPTV | Veselin Jevrosimović\nOznake članka ‘IPTV’\nBudućnost video klubova\nEra brzog Interneta, u koju je i Srbija duboko zagazila, u mnogome je promenila navike ljudi i uticala na brojne oblasti svakodnevnog privatnog i poslovnog života. Međutim, dok neki ove promene osećaju kao značajno unapređenje, olakšanje i priliku za napredak, drugima one predstavljaju veliki problem.\nkategorija: Internet komentari (1)\nVremena se menjaju. Prelistavanje dnevne štampe nekada je bio obavezni jutarnji ritual, svaka porodica je imala svoje omiljene novine, a navika kupovine prenosila se sa kolena na koleno. Danas gledam kako zaposleni dolaze na posao pola sata ranije da bi na Internetu pročitali dešavanja iz zemlje i sveta.


FIBA Liga šampiona i Evroliga - popravlja li se odnos? - Sportske.net\nIma li napretka u odnosu FIBA i Evrolige?\nSvi znamo za netrpeljivost između FIBA i Evrolige, praktično su stajali na put jedni drugima, a da li ima promene na tom planu ili ćemo istu priču gledati i sledeće sezone?\nUglavnom, FIBA Liga šampiona kao najjače takmičenje pod okriljem FIBA napreduje iz godine u godinu i za tri godine je dostigla sasvim zavidan nivo.\nO tome je govorio i generalni sekretar FIBA, Andreas Zagklis.\n"Nakon tri godine Liga šampiona je spremna da uđe u novu eru. Drago nam je da imamo "saigrače" u tome, individualce koji imaju dokazani pedigre u investiranju i eksperti su na polju medija", rekao je Zagklis.\nDakle, on očigledno očekuje veliki napredak FIBA Lige šampiona u budućnosti i sve veće korake ka približavanju Evroligi, barem što se kvaliteta tiče.\nU kakvim su sada odnosima Evroliga i FIBA?\n"Mislim da postoje šanse, zato smo počeli da razgovaramo. Naravno, to nije proces koji možete ubrzati na ovaj ili onaj način, to je proces koji zahteva vreme, to je proces koji zahteva atmosferu poverenja. Takođe, zahteva korake sa obe strane", rekao je Zagklis.\nPotvrđeno, dva velika evropska kluba odabrala Ligu šampiona


NTO: NOVINARI IZ BRAZILA U STUDIJSKOJ POSJETI CRNOJ GORI, OBIŠLI I HERCEG NOVI – Radio Herceg Novi\n21. August, 2019 10:08 am\nHomeTurizamNTO: NOVINARI IZ BRAZILA U STUDIJSKOJ POSJETI CRNOJ GORI, OBIŠLI I HERCEG NOVI\njan. 16, 2019 at 2:18 pm\nprije 7 mjeseci nema komentaraHerceg Novinovinari iz BrazilaNTO\nU organizaciji Nacionalne turističke organizacije Crne Gore i Evropske komisije za putovanja (European Travel Comission ETC) novinari iz Brazila borave u četvorodnevnoj posjeti Crnoj Gori, a obišli su i Herceg Novi.\nKako je saopšteno iz NTO posjeta je razultat nagradnog konkursa koji godišnje organizuje Evropska komisija za putovanja za novinare štampanih medija, televizija i blogere, u cilju upoznavanja sa određenom destinacijom, njenom članicom.\nTokom prvog dijela posjete Crnoj Gori, brazilski novinari boravili su u Budvi, gdje su pored Starog grada obišli i Arheološki muzej i bili gosti lokalne turističke organizacije Budve koja je priredila večeru uz folklorni nastup. Obišli su Stari grad i Staru maslinu u Baru, jednu od porodičnih vinarija u Virpazaru, a potom i Kotor, Tivat i Herceg Novi u saradnji sa lokalnim turističkim organizacijama ovih gradova.\nTagovi:Herceg Novinovinari iz BrazilaNTO


Radoman: Insistiraćemo na pokrajinskoj poreskoj upravi | Autonomija\nRadoman: Insistiraćemo na pokrajinskoj poreskoj upravi\nU budžetu nema para za izgradnju tunela kroz Frušku goru\nPredstavnici Vojvodine u Radnoj grupi za izradu zakona o finansiranju pokrajine tražiće da budu poštovane ustavne garancije koje se odnose na budžet, a insistiraće i na formiranju pokrajinske poreske uprave, izjavio je danas pokrajinski sekretar za finansije Zoran Radoman.\n“Insistiraćemo na tome da pokrajina formira svoju poresku upravu koja će biti, sigurni smo, mnogo efikasnija i kvalitetnija od sadašnje Poreske uprave, rekao je Radoman ocenivši da će tako biti ubrano znatno više novca nego do sada.\nOn smatra da će na taj način, po istim poreskim osnovicama, po istim stopama, po istim zakonima, biti ubrano više sredstava na teritoriji Vojvodine, i da će, tako, i ukupan prihod Republike Srbije biti veći.\nPokrajinski sekretar za finansije je dodao da je suština stave vojvođanske administracije, kada je reč o finansiranju pokrajine, da budu ispoštovane ustavne garancije o tome da budžet Vojvodine iznosi najmanje sedam odsto republičkog budžeta.\nTražićemo i da kvalitet tih sredstava bude takav da se može ispoštovati i ustavna obaveza da tri sedmine budžeta pokrajine može da se upotrebi za kapitalno investiranje, rekao je Radoman.\nOn je podsetio da su te osnovne odrednice koje će predstavnici pokrajine zastupati u Radnoj grupi sadržane u Platformi za izradu zakona o finansiranju AP Vojvodine, koju je nedavno usvojila pokrajinska skupština.\nRadoman je podsetio da je, na ovonedeljnom sastanku predstavnika pokrajine sa ministrima Lazarom Krstićem i Igorom Mirovićem dogovoreno da Radna grupa za izradu zakona o finansiranju pokrajine bude konstituisana do kraja ove godine da bi već početkom iduće mogla da počne da radi.\nPokrajina je još pre godinu dana predložila svoju petočlanu delegaciju u tom telu, koju neće menjati, rekao je Radoman, napominjući da pretpostavlja da će Vlada Srbije izmeniti svoj deo Radne grupe.\nRadoman: U budžetu nema para za izgradnju tunela kroz Frušku goru\nBudžet je umanjen za oko 15 odsto manje od ovogodišnjeg, jer nisu planirana sredstva za gradnju tunela i puta kroz Frušku goru, rekao je Zoran Radoman.\n„U ovogodišnjem vojvođanskom budžetu bilo je planirano 8,5 milijardi dinara za izgradnju tunela i pristupnih puteva kroz Frušku goru, dok je u predlogu novog budžeta predviđeno svega 200 miliona dinara za izradu dokumentacije za gradnju tunela“, rekao je on i ocenio da je mnogo objektivnije nego što je bilo prethodno rešenje.\nRadoman je istakao da od ukupnog iznosa budžeta Vojvodine 38 milijardi dinara su transferna sredstva iz republičkog budžeta i dodao da su čak 32 milijarde „za nas sporne, odnosno nisu prihodi budžeta pokrajine“, nego su obaveze republike prema lokalnim samoupravama, obrazovanju i drugim korisnicima.\nTo znači, dodao je pokrajinski sekretar za finansije, da u suštini „polovinu budžeta uopšte i nemamo“, odnosno da tako neće biti zadovoljena ustavna garancija o tome da najmanje sedam odsto republičkog budžeta pripada AP Vojvodini.\nNa taj način neće biti ispoštovan ni drugi deo te ustavne odrednice da tri sedmine pokrajinskog budžeta ide u investicije, rekao je Radoman, ocenivši da zbog toga ne može da bude zadovoljan predlogom novog vojvođanskog budžeta.


Parterno uređenje centra jedan od prioriteta u Čelarevu\nNaslovna Info Opštinske vesti Parterno uređenje centra jedan od prioriteta u Čelarevu\nPredsednik saveta MZ Čelarevo, dr Goran Stupar o prioritetima u 2019. godini\nČELAREVO: Finansijski plan Mesne zajednice Čelarevo za 2019. godinu usvojen je od strane opštinskih većnika. Članovi saveta na čelu sa predsednikom dr Goranom Stuparom, odredili su prioritete za ovu godinu, i Opštini ukazali na sve ono što je neophodno uraditi u Čelarevu.\nNaš sagovornik, dr Goran Stupar kaže da Mesna zajednica Čelarevo ne ostvaruje sopstvene prihode, finansira se iz Lokalne samouprave tako da svi potencijalni radovi zavise isključivo od opredeljenih sredstava iz budžeta Opštine Bačke Palanke.\n„Ono što je planirano i predloženo na Savetu MZ, od mogućih radova u Čelarevu u 2019. godini, jesu potrebe našeg mesta na koje smo mi kao Savet Mesne zajednice Čelarevo dopisima ukazali Opštini Bačka Palanka i drugim nadležnim javnim ustanovama. Ukazali smo na krov zgrade Mesne zajednice kojem je potrebna rekonstrukcija (zbog prokišnjavanja u prostorije Mesne zajednice, biblioteke, kancelariji matičara, penzionerskog doma), kao i na potrebu rekonstrukcije grejanja u zgradi Mesne zajednice koje nije u funkciji“, navodi Stupar.\nTakođe, ukazano je i na potrebu parternog uređenja centra, ali i na potrebu rekonstrukcije i proširenja parkinga ispred Zdravstvene stanice i pošte u Čelarevu.\n„Neophodno je betoniranje dva autobuska stajališta u ulici Proleterskoj i njihovog opremanja kantama za otpatke. Potrebna nam je dodatna saobraćajna signalizacija postavljanjem saobraćajnih znakova u krugu škole, svetleće signalizacije i veštačkih prepreka na putu koji regulišu brzinu kretanja vozila u krugu OŠ „Zdravko Čelar“ i vrtića „Snežana“. Čelarevo ima nepregledne raskrsnice na kojima su neophodna dodatna sferna ogledala, a dodatna saobraćajna signalizacija potrebna je na rizičnoj raskrsnici magistralnog puta IB12 i ulice Milana Atlagića“, kaže dr Goran Stupar.\nPrioriteti su i postavljanje kanti za otpatke u glavnoj ulici, ali i rekonstrukcije mosta prema plaži Čelareva.\nPrema rečima našeg sagovornika, građani Čelareva se najviše žale na veoma lošu komunalnu higijenu. Smeće preovladava na zelenim površinama kako oko nekadašnje deponije koja je zatvorena, tako i u ulazu u mesto iz pravca Bačke Palanke, parku u centru, zelenim površinama oko Mesne zajednice, pijace, duž cele glavne ulice, zelenim površinama ispred Pošte i Zdravstvene stanice Čelarevo, zelenim površinama oko seoskog groblja, parka Ritić, zgrade Kulturnog centra, osušene i polomljene grane po parku u centru.\n„Kontejneri na pijaci, groblju i plaži se ne prazne redovno. Košenje zelenih površina je takođe veliki problem na koji se građani žale. Na sve ove probleme konstantno ukazujemo i dopisom obaveštavamo JKP „Komunalprojekt“, koje je nadležno za održavanje svih navedenih zelenih površina. Žale se takođe na neredovno održavanje javne rasvete“, napominje Stupar.\nKomunalna higijena – najveći problem\nNajveći problem u Čelarevu jeste komunalna higijena celog mesta koja je na veoma lošem nivou, ulična rasveta, rasveta na putu prema Dunavu, animalni otpad i divlje deponije koje se prave na periferiji mesta, gde ne postoje kontejneri namenjeni za ovu vrstu otpada.\n„U prethodnom periodu od 2017. godine nisu odobrena sredstva za gore navedene infrastrukturne popravke i rekonstrukcije. JP „Standard“ je u prethodnom periodu obezbedio i postavio neophodnu saobraćajnu signalizaciju (sferna ogledala) na više mesta u Čelarevu. JKP „Komunalprojekt“, izvršio je zamenu starih kontejnera za komunalni otpad, za nove na više lokacija u stambenom naselju “Ritić”, ali je iste potrebno postaviti na više lokacija u mestu (kod škole, pijace, Kulturnog centra)“, dodao je dr Goran Stupar.\nOve godine u prvi razred osnovne škole, upisaće se manje od 30 đaka\nPredsednik saveta MZ Čelarevo kaže da je prethodnih godina, kao i ove, primetna opadajuća tendencija u prirodnom priraštaju stanovništva u ovom mestu. Ove godine u prvi razred osnovne škole, upisaće se manje od 30 đaka, dok je prethodnih decenija bilo imeđu 60 i 80 prvaka, po godištu. To je pokazatelj da se mlada populacija teško odlučuje za ostanak u mestu i osnivanje porodice.\n„Naravno, osnovni preduslov je da mladi dobiju šansu da se zaposle, da se stambeno obezbede i da imaju sigurne uslove za život svoje buduće porodice. U selu, većinu čine stanovnici srednje i starije životne dobi.\nTakođe, jedan od bitnih faktora je i ponuda različitih kulturnih, sportskih i drugih sadržaja u mestu, kako bi mladi imali priliku da obogate svoj društveni život. Ideja je da zgradu Kulturnog centra i multimedijalnu salu bolje iskoristimo organizovanjem češćih kulturnih dešavanja i humanitarnim akcijama“, dodao je na kraju predsednik MZ Čelarevo dr Goran Stupar.\npredsednik saveta Mesne zajednice Čelarevo\nPrethodni tekstMladi kajakaši, a veliki humanitarci\nSledeći tekstNajmlađi pčelar iz Bačke Palanke – Kolja Garamheđi (VIDEO)


Kosanović: Počinjemo da ličimo na ekipu kakva želim da budemo - SPORTSKI ŽURNAL\nUtakmica 12. kola Superlige između Radničkog i Napretka igra se sutra od 18 sati u Nišu\nTrener fudbalera Radničkog iz Niša Milorad Kosanović ozjavio jue danas da očekuje tešku utakmicu protiv Napretka, ali da veruje da ekipa može do tri boda.\n- Otvaramo seriju od šest utakmica do sledeće reprezentativne pauze i svaka od njih biće izuzetno bitna. Ova prva protiv Napretka verovatno je i najteža i najvažnija u tom nizu, ne samo zbog bodova koji bi nam puno značili, već i zbog snage protivnika i njegovih ambicija. Napredak ima bolji tim nego što to tabela trenutno pokazuje. Radili smo dobro tokom pauze, počinjemo da ličimo na ekipu kakva želimo da budemo i mislim da smo spremni za ovaj meč. Protiv Napretka moramo da “trajemo” 90 minuta i da iskoristimo svaku situaciju koja može da nas odvede ka cilju - izjavio je Kosanović na konferenciji za medije.\n- Znam za taj lokalni rivalitet, još iz vremena kada sam radio u Kruševcu. Ipak, taj rivalitet je više vezan za navijače dva kluba, dok su igrači uglavnom novi na obe strane i to nikako ne bi smelo da ih opterećuje. Nama je ovaj meč jako bitan i bez obzira na ime protivnika naš cilj su tri boda koja će nas staviti u dobru poziciju u prvenstvu - poručio je Kosanović.


RTS :: "Zaštita od malih boginja – eliminisati bolest i ojačati kolektivni imunitet"\nDruštvo "Zaštita od malih boginja – eliminisati bolest i ojačati kolektivni imunitet"\nutorak, 23. jan 2018, 09:00 -> 10:09\n"Zaštita od malih boginja – eliminisati bolest i ojačati kolektivni imunitet"\nOd početka pojave malih boginja u oktobru, zaključno sa jučerašnjim danom, Institut za javno zdravlje "Milan Jovanović Batut" beleži 1.255 slučajeva. Imunolog Dečje klinike u Tiršovoj Srđa Janković kaže za RTS da je najsigurnija zaštita eliminisati bolest, kao i da je za to potreban kolektivni imunitet i visok procenat vakcinisanih.\nSrđa Janković je, gostujući u Dnevniku RTS-a, istakao da tragično i kada se desi jedan smrtni slučaj, jer su male boginje bolest koja je bila eliminisana.\n"Mi obično govorimo da je rizik ovakvih tragičnih ishoda približno jednak 1.000, ali ljudi nisu statistika i varijacije postoje i ne možemo mi to nikada da kažemo sa sigurnošću niti treba time da se bavimo. Tragično je i kada se desi jedan smrtni slučaj, saučešće porodicama svih žrtava, a najstrašnije je što to uopšte nije bolest koja je morala da bude, ona je bila eliminisana i ostala bi eliminisana da nije nažalost, kao što sada već svi znamo, došlo do gubitka poverenja u jedan važan aspekt naučne medicine – u vakcinaciju", naveo je Janković.\nUkazao je da postoji mogućnost da nisu svi slučajevi malih boginja primećeni i registrovani.\n"Neko ima atipičnu kliničku sliku, blagu formu, pa nije otišao kod lekara, ovo su potvrđeni slučajevi klinički ili laboratorijski. Tako da je uvek moguće da je broj obolelih nešto veći, međutim ne može biti mnogo veći, jer ipak nadzor funkcioniše", dodao je Janković.\nGovoreći o žrtvama malih boginja u Srbiji, Janković kaže da se pretpostavlja da bi ishod bio drugačiji da su bili vakcinisani.\n"Na osnovu svega što znamo moramo da pretpostavimo da bi bilo drugačije, ali takođe moram da kažem da i vakcinisani nekada mogu da obole, vakcina pruža zaštitu u visokom stepenu, ali ne apsolutnu", istakao je Janković.\nZa eliminaciju bolesti neophodan kolektivni imunitet\nNaglasio je da je najvažniji razvoj kolektivnog imuniteta, jer se time štite i osobe koje ne mogu biti vakcinisane.\n"Najsigurnija zaštita je eliminisati bolest, a za to je potreban kolektivni imunitet, odnosno visok procenat vakcinisanih ili zaštićenih osoba, bilo da su preležale ili su vakcinisane. U nekoj zajednici kada to imamo onda čak i one osobe koje nisu smele da se vakcinišu, zbog kontraindikacija ili su se vakcinisale pa imuniski sistem nije odgovorio na vakcinu dovoljno, bivaju zaštićene time što virus do njih ne može da dođe", objasnio je Janković.\nSmatra da je važno govoriti o malim boginjama, jer je iz ovoga potrebno da se izvuče pouka budući da male boginje nisu jedina bolest koju vakcina sprečava.\nNaveo je da u bolnici u Tiršovoj nema težih komplikacija koje su nastale kod pacijenata obolelih od malih boginja.\n"Teških nema, imali smo određeni broj dece i on se menja iz dana u dan, ali nije ovde u žiži sam broj, jer svako dete želimo da zaštitimo. Imali smo određen broj dece koji je lečen u Tiršovoj pa smo onda shvatili da imaju male boginje, bili su u inkubaciji kada su primljeni zbog nečeg drugog", rekao je Janković.\nDodao je da su izbegli širenje malih boginja unutar te ustanove.\n"Za sada smo srećom uspeli da izbegnemo, delimično zahvaljujući rigoroznim merama, a delimično zahvaljujući možda i sreći, širenje unutar same bolnice, ali naravno to nije uvek moguće sprečiti i mi ne kožemo ne u kom slučaju biti sigurni da će i najrigoroznije mere to uspeti da spreče ako epidemija nastavi da se zahuktava", naglasio je Janković.\nObjasnio je da je cilj da se sva deca koja mogu da se leče negde drugde, a imaju male boginje, leče u ustanovama gde ne dolaze u kontakt sa pacijentima koji boluju od drugih, ozbiljnijih bolesti i koje treba odvojiti od izvora zaraze.\nMaska i često pranje ruku mogu sprečiti širenje virusa\nNa pitanje koja je zaštita pored vakcine, Janković kaže da maska i često pranje ruku mogu biti korisni.\n"Maska može da pomogne donekle pri kontaktu sa osobom koja ima male boginje, međutim pranje ruku je neobično važno bez obzira što je to kapljična infekcija, otprilike u polovini slučajeva virus se prenese preko predmeta i ruku, pošto kapljice padaju svuda, tako da higijena jeste važna i izbegavanje kontakata, ako je neko osetljiv i nije zaštićen", rekao je Janković.\nUkazao je da je sve veći broj dece obuhvaćen vakcinom, kao i da to svedoči o povratku poverenja u vakcinaciju, kao i da ublažava epidemiju.\n"Epidemija se verovatno, gotovo sigurno, neće širiti na školske kolektive, pošto je tamo visok kolektivni imunitet, jer su to generacije koje su u visokom stepenu vakcinisane. Predškolski kolektivi su još izloženi, tamo ima još dosta dece koja nisu vakcinisana, pa ja još jednom apelujem na roditelje dece koja nisu vakcinisana, a nemaju medicinske razloge za to, da se deca vakcinišu i time zaštite sebe i druge", dodao je Janković.\nKada je reč o najavama da se vakcinišu medicinski radnici, Janković kaže da podržava tu ideju.\n"To je svakako na mestu i očekujem takvu odluku", zaključio je Janković.\nVetar obarao stabla kod Zaječara i Knjaževca, pljusak u Leskovcu


Osniva se Vojvođanski kulturni klub "Vasa Stajić" | Autonomija\nOsniva se Vojvođanski kulturni klub „Vasa Stajić“\nKlub 'će se baviti promocijom vojvođanskih vrednosti i antifašizma\nNa dan rođenja i smrti Vase Stajića, 10. februara u Novom Sadu će biti održana osnivačka skupština Vojvođanskog kulturnog kluba, koji će nositi ime tog našeg poznatog pisca i filozofa, saopštili su članovi incijativnog odbora.\nČlanovi tog odbora su najavili da će na osnivačkoj skupštini, koja će tog dana biti održana u Skupštini Vojvodine, o Vasi Stajiću pričati istoričar Bogoljub Savin, a istog dana će na spomenik vojvođanskom velikanu biti položeno cveće.\nU saopštenju se navodi da se VKK “Vasa Stajić” osniva kao nezavisno, nestranačko, nevladino i neprofitno udruženje, čiji su ciljevi podsticanje i razvijanje naučnog, naučnoistraživackog i stručnog rada u području kulture, tradicije i očuvanja vojvođanske baštine.\nDodaje se da će se klub baviti “promocijom vojvođanskih vrednosti i antifašizma kao sastavnog dela tih vrednosti, njihovom popularizacijom, širenjem i primenom u obrazovanju, medijima i javnosti uopšte”.\nKlub će se baviti i uspostavljanjem saradnje sa drugim srodnim udruženjima u zemlji i svetu, organizacijom stručnih i naučnih skupova, konferencija, seminara, debata i predavanja, kao i izdavanjem stručne i naučne literature.\nOsnivači su poručili da su “promovisanje novih obrazaca kulture i dijaloga pretpostavka poštovanja ljudskih i građanskih prava, demokratskih ideala i vladavine zakona”.\nOcenili su i da Vojvodina kao evropski projekat, ima budućnost “samo jačanjem politika građanske jednakosti, interkulturalnog dijaloga, tolerancije i negovanja identiteta nacionalnih zajednica”.\n“Njena budućnost zahteva definisanje nove civilizacijske osnove, na putu institucionalne konsolidacije i jačanja poverenja građana prema normama, vrednostima i standardima evroatlantske zajednice”, piše u saopštenju.


Razgovor o realizaciji projekta plovnosti Drine\nPredstavnici Javne ustanove "Vode Srpske" i lokalnih zajednica uz Drinu razgovarali su danas u Bijeljini o realizaciji projekta plovnosti ove rijeke do Zvornika.\nNakon sastanka predstavnika gradova Bijeljina, Zvornik i Loznica, opština Mali Zvornik i Bogatić, te "Voda Srpske" i kombinata "Alumina", direktor "Voda Srpske" Miroslav Milovanović ocijenio je da je postignut visok stepen zainteresovanosti kada je riječ o realizaciji ovog projekta.\n"I "Srbijavode" su zainteresovane i podržavaju ovaj projekat", rekao je Milovanović novinarima i najavio da će uskoro biti organizovan sastanak u Beogradu gdje će se razgovarati o zajedničkom finansiranju izrade studije ekonomske opravdanosti projekta koji se odnosi na plovnost Drine.\nKako je naveo, sljedeći korak bio bi izrada projektnog rješenja i nalaženje sredstava za njegovu realizaciju, a od ovog projekta korist bi imale lokalne zajednice s obje strane Drine, od Zvornika do Bijeljine, kao i preduzeće "Alumina".\n"U pitanju je projekat koji porazumijeva upravljanje vodama, zaštitu od poplava, razvoj privrede i turizma i to bi bila višemilionska investicija", rekao je Milovanović.\nDirektor "Voda Srpske" najavio je da u narednoj godini treba da zaživi i regionalni projekat "Sava-Drina", koji podržava Svjetska banka i koji podrazumijeva da se u narednih pet godina povuče oko 220 miliona dolara za njegovu realizaciju, a nakon tih pet godina još toliko novca.\n"Tu vidimo prostor da Srbija i Republika Srpska, zajedno sa lokalnim zajednicama i vodoprivrednim preduzećima zajednički učestvuju u apliciranju za sredstva", rekao je Milovanović.\nPredsjednik opštine Mali Zvornik u Srbiji Zoran Jevtić izjavio je da je riječ o ogromnom projektu koji bi mnogo značio za sve opštine uz Drinu, podsjećajući da je nekada ova rijeka bila plovna od ušća do Zvornika.\n"Privreda bi imala koristi od toga, Drina znači puno i na planu turizma jer bi uređenjem obala privukli turiste, a u Zvorniku imamo problem sa čvrstim otpadom, tako da i to treba rješavati", naveo je Jevtić.\nOn je dodao da se na sastanku u Bijeljini razgovaralo i o zajedničkoj industrijskoj zoni Zvornik–Mali Zvornik.\nStevo Savić, predstavnik zvorničke kompanije "Alumina", rekao je novinarima da projekat integralnog upravljanja vodnim resursom Drine donosi brojne beneficije lokalnim zajednicama i privredi ovog kraja.\n"Nas interesuje uspostavljanje plovnog puta Drina–Sava–Dunav, sve do Konstance jer bismo mogli prevoziti robu prema Španiji, Kini, Rusiji i drugim svjetskim lukama", istakao je on.\nPrema riječima Stevića, trenutno "Alumina" godišnje manipuliše sa više od dva miliona tona sirovine i gotovih proizvoda, zbog čega podržavava ovakav projekat.\nVode Srpske Drina\nЈU Vode Srpske uspješno sprovodi mjere zaštite stanovništva od poplava\n"Vode Srpske" upozoravaju: Zaštitite svoja materijalna dobra\nVode Srpske: Potpisan sporazum sa opštinom Pale za uređenje Miljacke


Majkl Džordan - Povratak na "mesto zločina"\nHome » Featured » Majkl Džordan – Povratak na „mesto zločina“\nKada je Majkl Džordan 2001. godine odlučio da se vrati košarci u dresu Vašington Vizardsa mnogi su smatrali da je to pogrešna odluka i da „Leteći“ tim povratkom može samo da izgubi. Nažalost, Majkl sa Vizardsima nije mogao do zapaženijih rezultata, a i mučio se u igri više nego ranije (najviše zbog problema sa kolenima). Ipak, i pored ne baš dve briljantne sezone u dresu Vizardsa, Majkl je uspevao da na trenutke pokaže zašto je po mnogima ne samo najbolji košarkaš, već i najbolji sportista svih vremena.\nMnogi smatraju da je jedan od najbitnijih trenutaka u karijeri Majkla Džordana bio pogodak u dresu Bulsa u poslednjim sekundama meča protiv Klivlenda 1989. godine. Bio je to koš koji je označio početak „rađanja“ nove košarkaške legende, a 13 godina kasnije, 31. januara 2002. godine, Majkl Džordan je ponovo gostovao u Klivlendu, ovoga puta u dresu Vizardsa. Iako su Kavsi u tom trenutku bili jedan od najgorih timova u ligi i nisu bili na istom nivou kao 1989. godine, ni Vizardsi i pored toga što su imali Džordana u timu, nisu bili ni blizu kvalitetni kao Bulsi, pa je i ovaj susret ušao u neizvesnu završnicu. Predvođeni Majklom koji je igrao odličan meč Vizardsi su imali prednost tokom većeg dela susreta, ali su Kavsi uspeli da naprave preokret i pogotkom Krisa Mima na manje od dve sekunde pre kraja susreta povedu sa 92:91. Trener Vizardsa Dag Kolins je zatražio tajm-aut, a „Čarobnjaci“ su u svoj poslednji napad na susretu krenuli sa protivničke polovine.\nMajkl Džordan sa saigračima proslavlja koš za pobedu protiv Kavsa.\nLoptu u igru iz auta je vraćao Popaj Džons, koji je sačekao da se Džordan na sjajan način oslobodi protivničkih igrača, da bi potom poslao loptu ka njemu. Majkl se nalazio na oko 6 metara od koša kada je primio loptu, da bi potom načinio jedan brzi dribling i onda se sa te pozicije, koja je gotovo identična kao i ona od 13 godina ranije, podigao na skok šut. Na graciozan način, reklo bi se kako je samo on mogao, Majkl Džordan izvodi perfektan skok šut i sa zvukom sirene šalje loptu kroz obruč Kavalirsa za pobedu svog tima, ali i „reprizu“ situacije iz 1989. godine. Podignutom pesnicom Majkl je proslavio svoj pogodak, da bi se nekoliko sekundi kasnije našao u naručju svojih saigrača, koji su zajedno sa njim proslavili trijumf Vizardsa. U tim trenucima komentator prenosa za američku televiziju u euforiji konstantovao je da je Majkl „uradio to ponovo“, ali i da je on „ubica Kavalirsa“.\nIako mnogi smatraju da je poslednji meč u karijeri Majkla Džordana trebao da bude šest meč finala iz 1998. godine, koji je rešen pogotkom Džordana posle sjajnog krosovera, on je ipak odlučio da se vrati na parket 2001. godine i odigra još dve sezone. Mnogi će reći da je to bilo pogrešno i da Majkl u te dve sezone nije bio na nekadašnjem nivou, ali je i pored toga ostavio još nekoliko poteza koji će se dugo pamtiti. Jedan od njih je svakako i pogodak protiv Kavsa sa zvukom sirene, a kako je on izgledao možete da se podsetite na snimku koji je pred vama.


BILI BERON: Pričaću sinu o Beogradu, i o tome šta sam ovde doživeo | Novosti.RS\nBili Beron foto: M. V.\nSjajni bek šuter je dve godine proveo na Malom Kalemegdanu. Za to vreme je postao ljubimac Zvezdnih navijača.\n- Kakvo iskustvo... Pričaću o tome dok sam živ, imam mnogo priča iz tog perioda, a ljudi u SAD baš i ne mogu sve to da razumeju, pogotovo tu košarkašku kulturu koja postoji u Beogradu. Ljudi nemaju pojma, a i ne mogu da saznaju to jer je baš mnogo drugačije. Bilo je to sjajno iskustvo, sva ta rivalstva u ABA ligi, to je baš bilo ludo. Svi ti navijači koji su na vašoj strani... Uspeli smo da osvojimo titulu u ABA ligi, da steknemo ime u Evroligi. Beograd je sjajan grad, možda nije toliko veliki koliko neki misle da jeste, ali je to sjajna košarkaška sredina. Kada igraš derbi protiv Partizana, pa se to jutro probudiš i odeš na trening, to je posebna energija. Nigde to nisam osetio. Mislim da ću i svoje dete dovoditi u Beograd, da oseti košarkašku atmosferu, da mu pokažem gde sam igrao i ispričam mu neke priče pred spavanje o tome šta sam ovde doživeo - rekao je Beron.\nPodsetimo, američki košarkaš od ove sezone nosi dres kluba iz Sankt Petrburga i na dva meča u Evroligi ima prosek od devet poena.\nBeograd košarka KK Crvena zvezda Bili Beron\nBili brate,Delije te nece nikad zaboraviti..Ti si jedan od nas..Postovanje i naklon za velemajstora kosarke..\n... I tako sine, napravim ja 3 koraka i otrcim u svlacionicu....


BIH uskoro dobija dozvolu za izvoz mesa goveda i ovaca u Maleziju (BIH) – PoljoMagazin\nBiH bi uskoro trebalo da dobije dozvolu za izvoz mesa goveda i ovaca u Maleziju i za to su već ispunjeni ključni uslovi koje je tražila ova zemlja, rečeno je danas na sastanku ministra spoljne trgovine i ekonomskih odnosa u Savjetu ministara u tehničkom mandatu Mirka Šarovića sa ministrom unutrašnje trgovine Malezije Sajfudinom Nasutinom Ismailom.\nŠarović i Nasutin su se u Sarajevu usaglasili da proces dobijanja dozvole za izvoz mesa treba kompletirati što prije kako bi domaći privrednici počeli da izvoze meso na tržište Malezije koja 80 odsto mesa i mesnih proizvoda uvozi iz drugih zemalja, saopšteno je iz Ministarstva trgovine i ekonomskih odnosa.\nŠarović je rekao da su Ministarstvo spoljne trgovine i ekonomskih odnosa i Kancelarija za veterinarstvo BiH, na traženje malezijske strane, već podnijeli zahtjev za odobrenje izvoza sa svim do sada traženim odgovorima.\n“Imamo potreban kvalitet i za nas je ključno da uspješno ispunjavamo evropske standarde, zbog čega imamo razvijenu trgovinu, ne samo sa EU nego i sa Turskom i Rusijom”, naglasio je Šarović.\nNa sastanku je konstatovano da saradnja sa Malezijom ide uzlaznom putanjom, posebno u oblasti turizma.\nBiH godišnje posjeti oko 20.000 malezijskih turista.


Studijska poseta Estoniji – Mladi u riziku\nTokom broavka u Talinu delegacija Srbije imala je priliku da poseti Nacionalni institu za razvoj zdravlja, SLužbu za prevenciju HIV-a u Estoniji. Tom prilikom pričali su o organizaciji njihovog rada, kao i o načinima finansiranja prevencije HIV-a. Takođe, organizovana je i poseta Centralnoj bolnici – Zapadni Talin, tokom koje su imali priliku da sazanju više o lečenju osoba zaraženih HIV-om, ali i o drugim uslugama namenjenih ljudima koji žive sa HIV-om. Pored zdravstvenih ustanova, tokom studijeske posete delegacija Srbije obišla je NVO Convictus Estonija čiji predstavnici su prezentovali njhiove usluge za smanjenje štete koje pružaju IKD populaciji.\nPredstavnici IZJZ “Batut”, Ministarstva zdravlja i TOC-a tokom studijske posete Estoniji, obišli su i Ministarstvo za socijalna pitanja Estonije, kao i Nacionalne fondacije za civilno društvo koja pruža podršku nevladinim organizacijama u Estoniji, izmeđuostalog i kada je u pitanju prevencija HIV-a.\nProjekta „Održivost servisa za ključne populacije u Srbiji“ realizuje Timočki Omadinski Centar, uz podršku Alijanse za javno zdravlje iz Ukrajine, a finansiran od strane Global fonda.


Lavrov: U Parizu bilo reči i o BiH i Kosovu - Svet - Dnevni list Danas\nPočetna » Svet » Lavrov: U Parizu bilo reči i o BiH i Kosovu\nLavrov: U Parizu bilo reči i o BiH i Kosovu\nFoto: EPA-EFE/COSTAS BALTAS\nLavrov je kazao da u poslednje vreme Zapad pokušava da nametne nelegitimna rešenja, a pre svega kada je reč o imenovanju novog visokog predstavnika, što se dogodilo pre nekoliko meseci, preneo je Sputnjik.\nPrema njegovim rečima, visoki predstavnik je imenovan uz grubo kršenje procedura koje su navedene u Dejtonskom mirovnom sporazumu, koje nalažu da je neophodna saglasnost sva tri konstitutivna naroda, kao i uz grubo kršenje procedura koje su neophodne da se ta odluka odobri u Savetu bezbednosti UN.\nObratili smo pažnju francuskim kolegama da je veoma rizičan put koje su zapadne zemlje izabrale, budući da on predstavlja pretnju za koegzistenciju Srba, Hrvata i Bošnjaka u okvirima jedne države, rekao je Lavrov.\nLavrov je naveo da su on i ministar odbrane Sergej Šojgu skrenuli pažnju francuskim ministrima i na pitanje Kosova, gde EU, koja igra ulogu posrednika u pregovorima Beograda i Prištine, nije u stanju da sprovede odluke koje su se donosile uz njenu podršku, a pre svega kada je reč o Zajednici srpskih opština.\nTo je principijelno pitanje koje omogućava da Srbi u tom regionu očuvaju svoj nacionalni identitet. Sve pohvale što je EU uopšte uspela da osigura takav dogovor, ali to što Brisel ne može Prištinu da natera da ga i implementira, samo po sebi dovoljno govori, istakao je Lavrov.\nMinistri inostranih poslova i odbrane Rusije danas su održali pregovore u formatu „2+2“ sa svojim francuskim kolegama – ministrima inostranih poslova i odbrane Žan-Iv Le Drian i Florens Parli.


Penzioner uhvaćen u prevarama osiguravajućih kuća | Novosadski informativni portal 021\nNajčešće je padao u Bratislavi, Varšavi, Berlinu, Budimpešti i Beču, a povredjivao bi uglavnom rebra i zglobove. Lekarske potvrde izdavao je sam, na domaćem štampaču i aparatu za kopiranje. "Pred svaki put u inostranstvo taj čovek se osiguravao kod najmanje pet kompanija, a po povratku sa puta kod svih bi prijavljivao pad na ulici", kazao je portparol kompanije "Alijanc" Vaclav Balek.\nPenzioner je tako osiguravajuće kompanije u Češkoj varao uspešno najmanje godinu i po dana, a na odštetama je zaradio nekoliko hiljada evra. Verovatno bi putovao i padao i dalje, da detektiv "Alijanca" nije rutinski išao da proveri slučaj i našao penzionera koji po lekarskom izveštaju ne bi bio u stanju da bilo šta fizički radi, kako veselo seče travu i drva ispred svoje kuće.\nSamo "Alijanc" je prošle godine u Češkoj otkrio prevare svojih osiguranika u vrednosti od 3,4 miliona evra, najčešće posle poplava ili prilikom požara.


Odnosi u regionu važni za napredak | TV KANAL 9 NOVI SAD\nNaslovna EMISIJE Odnosi u regionu važni za napredak\nVIDEO K9: Stabilnost odnosa u regionu je od suštinske važnosti za ekonomski napredak i demokratizaciju društva u kojem su svakom pojedincu zagarantovana jednaka ljudska prava, rečeno je danas na sastanku gradonačelnika Novog Sada sa šefom misije OEBS-a u Srbiji.\nGradonačelnik Novog Sada, Miloš Vučević, sastaje se danas u Gradskoj kući sa šefom misije OEBS-a u Srbiji, ambasadorom Janom Bratuom.\nGradonačelnik je istakao da je administracija Grada Novog Sada fokusirana na poboljšanje ekonomskih prilika i otvaranje novih radnih mesta, nastojeći da obezbedi što bolje uslove za život svih građana.\nOn je dodao da je uloga lokalnih samouprava u sprovođenju potrebnih reformi u državi od velikog značaja jer su vladavina prava i ljudskih prava imperativ u svakom društvu.\nProjekat ,,Evropska prestonica kulture” koji ima nacionalnu podršku, pokazatelj je, kažu iz kabineta gradonačelnika, da je kultura važan resurs ukupnog razvoja grada.\nProjekti koji će se sprovoditi, zaključeno je na sastanku, doprineće povezivanju ljudi na ovim prostorima, kao i pokretanju kreativnih industrija i povezivanju civilnog i javnog sektora u ostvarenju glavnog cilja, koji je, navodi se u saopštenju, da kultura postane način života.\nPrethodni tekstPomoć Severnoj Makedoniji u gašenju požara\nSledeći tekstStanovi za izbegla lica u 2022.


Oružje nađeno u Jajincima nije registrovano u magacinima RS\nRegion Autor:Beta01. nov. 201617:03 > 17:06\nMinistar unutrašnjih poslova Republike Srpske Dragan Lukač izjavio je da MUP nije utvrdio da je oružje nađeno u blizini porodične kuće premijera Srbije Aleksandra Vučića, u Jajincima kod Beograda, registrovano u magacinima u RS.\n„Verovatno je reč o oružju ostalom iz prošlog rata, koje je nekim kanalima došlo do Srbije“, rekao je Lukač novinarima u Trnu kod Laktaša.\nKomentarišući svedočenje lidera Saveza za bolju budućnost Fahrudina Radončića pred sudom u Prištini, u „slučaju Keljmendi“ u kojem je naveo da je za smrt sarajevskog kriminalca Ramiza Delalića – „Ćele“ odgovorna „bošnjačka državna mafija, da on ne bi otkrio desetak političkih ubistava“, Lukač je ocenio da „javne tajne“ počinju da izlaze na videlo.\n„Očigledno da se otkrivaju određeni detalji o kojima smo ranije u RS pričali, kako i na koji način je dolazilo do određenih ubistava u toku i posle rata, koja još nisu otkrivena u Federaciji BiH“, rekao je Lukač.\nRadončić je u iskazu pred sudom u Prištini rekao i da je „u javnosti postojala verzija da je Delalić traži milion maraka od Stranke demokratske akcije (SDA), zato što je po njenom nalogu ubio srpskog svata (Nikolu Gardovića na Baščaršiji) i tako je počeo rat u BiH“.\nMinistar policije RS smatra da će se otkriti i šta se zaista desilo na pijaci “Markale“ u Sarajevu, jer postoje suprotna mišljenja u vezi sa tim odakle je došla granata.\n„Bilo ko da je to izazvao treba da odgovara, ali treba da budu utvrđene sve činjenice, da se zna ko je napravio nešto tako i masakrirao ljude da bi ostvario političke ciljeve“, naveo je Lukač.


Policy Café Serbia je portal koji je postavio USAID Projekat za bolje uslove poslovanja radi unapređenja informisanosti o reformama poslovnog sektora i privrede u Srbiji. Na ovom portalu se nalaze analize i komentari fokusirani na politiku, platforma za raspravu i razmenu ideja, pristup stručnjacima i resursima, kao i druge informacije koje će podstaći dijalog javnog i privatnog sektora i unaprediti donošenje odluka o reformama koje vode do održivog privrednog razvoja.\nOvde ima interesantnih tema za širok spektar korisnika, od građana koji žele da bolje razumeju izazove reformi u državi do kreatora politika, ekonomista u vladi, međunarodnih organizacija, akademske zajednice, privatnog sektora i novinara stručnih za ekonomiju, finansije i poslovanje.\nOvaj sajt je organizovan oko tri foruma koji su usaglašeni sa oblastima na koje se fokusira USAID Projekat za bolje uslove poslovanja:\nRazvoj finansijskog sektora\nForum o poslovnom ambijentu obuhvata teme koje su važne za poboljšanje poslovnog ambijenta, izgradnju kapaciteta za reformu i unapređenje kreiranja politike. Cilj ovog foruma je poboljšanje protoka i kvaliteta informacija između poslovnog sektora i kreatora politike i podsticanje šireg uključivanja zainteresovanih strana u proces reforme. Forum obuhvata i rezultate dva važne nacionalne studije – jedne o preduzećima i druge koja procenjuje standardne troškove usklađenosti sa odabranim propisima , linkove ka poslovnim udruženjima i druge korisne informacije.\nForum o ekonomskoj politici obuhvata odabrane teme o fiskalnoj politici, fiskalnom jačanju i ekonomskom prilagođavanju sa kojima se Vlada danas suočava. On ističe pitanja od nacionalnog značaja za preduzeća i uticaj ekonomske politike i finansija javnog sektora na razvoj poslovanja. Nastoji da podstakne dijalog javnog i privatnog sektora o važnim pitanjima politike i da obezbedi jedinstvenu platformu za prikupljanje dobrih istraživanja, podataka i analiza o ovim pitanjima koje kreatori politika mogu lako pretražiti.\nForum o razvoju finansijskog sektora obuhvata teme o ulozi i delovanju finansijskog sektora kao pokretača ekonomskog razvoja. On pruža informacije o aktuelnim reformama i istražuje nove političke inicijative za poboljšanje pristupa finansijama, mobilizaciju domaće štednje, jačanje upravljanja rizikom, kao i efikasnu regulaciju ovog sektora – dovođenjem u ravnotežu ciljeva stabilnosti sa potrebama rasta. Ovaj forum takođe omogućava lak pristup ključnim finansijskim statistikama i propisima, kao i rezultatima istraživanja, okruglim stolovima i radionicama.\nSvaki forum nudi veliki broj smernica i transkripata sa ciljem podsticanja diskusije i uobličavanja kreiranja politike. Korisnici su pozvani da daju komentare i povratne informacije o postovima..\nMišljenja i debata\nPCS obezbeđuje tri prostora za javne komentare i debatu - blog, mogućnost komentarisanja smernica ili kratkih izveštaja postavljenih na forumima, i virtuelne okrugle stolove i debate.\nPCS blog se redovno ažurira kako bi se obezbedila aktuelnost i relevantnost sadržaja za trenutnu ekonomsku situaciju. Sve naše postove smo napisali mi ili odabrani gosti blogeri. Svi naši postovi su potpisani kako biste znali ko je šta napisao.\nPCS omogućava čitaocu različite oblike interakcije sa svojim blogerima i diskusiju o sadržaju sajta, kao i o važnim pitanjima koja proističu iz tog sadržaja. Da biste imali potpun uvid u naše smernice za komentarisanje molimo vas da pročitate Smernice za komentare.\nPovremeno ćemo organizovati virtuelne događaje, i tada će iskusni ekonomisti, kreatori politika, biznismeni ili drugi stručnjaci govoriti o izabranim temama na virtuelnim okruglim stolovima ili raspravama jedan-na-jedan.\nPCS postavlja veliki broj izveštaja o istraživanjima i studije o razvoju poslovanja i investicijama, upravljanju javnim sektorom, fiskalnoj politici, učinku finansijskog sektora i pristupu finansijama. Ti dokumenti informišu javnost i u isto vreme razvijaju nove ideje koje su korisne stručnjacima i kreatorima politike.\nNeke radove USAID Projekat za bolje uslove poslovanja objavljuje samostalno ili u saradnji sa drugim organizacijama. PCS takođe postavlja značajne studije i izveštaje koje su pripremili vodeći ekonomisti, kreatori politika i stručnjaci iz prakse koji time daju doprinos ciljevima sajta.\nPCS će obezbediti informacije o važnim događajima i dešavanjima u poslovnoj zajednici.


Čišćenje dimnog gasa | Carmeuse Europe\nProizvodnja električne energije, energija iz otpada i biomase i industrijskih postrojenja u sektorima za proizvodnju cementa, stakla i čelika suočavaju se sa regulatornim pritiscima da očiste naslage isparenja iz svojih dimnjaka. Carmeuse osigurava nesmetan rad sistema za prečišćavanje dimnog gasa širom sveta snabdevanjem kvalitetnih reagenasa i sorbenata za apsorpciju štetnih gasova.\nKao rezultat pojačanih propisa na nivou EU, državnim ili regionalnim nivoima, industrijska postrojenja u mnogim različitim sektorima sada moraju očistiti svoje naslage nastale emisijom gasova instaliranjem sistema za prečišćavanje dimnih gasova. Izazov za rukovodioce u ovom poslu je da ovi sistemi budu što efikasniji, korišćenjem krečnjaka i reagenasa na bazi kreča koji su u potpunosti na raspolaganju i u skladu sa specifikacijama izgradnje objekta.\nCarmeuse je broj 1 u svetu u kao isporučilac reagenasa. Isporučuje više od 5 miliona tona kvalitetnih reagenasa svake godine, koji pomažu da se absorbuje oko 4 miliona tona štetnih gasova. Takođe sarađuje sa klijentima kada treba isporučiti gotove sorbente. Firmino odeljenje za tehnološke primene u Evropi takođe nudi pomoć kupcima, od davanja odobrenja za novi proizvod do optimizacije prečišćavanja dimnog gasa.


NSinfo: Dodatno zapošljavanje: Posao za 100 najboljih diplomaca - medicinskih fakulteta\nDodatno zapošljavanje: Posao za 100 najboljih diplomaca - medicinskih fakulteta\nU narednih nekoliko nedelja 100 najboljih diplomaca\nmedicinskih fakulteta dobiće posao u zdravstvenim ustanovama u Srbiji.\nTo je dogovoreno na zajedničkom sastanku dekana medicinskih fakulteta i ministra zdravlja Zlatibora Lončara.\nLončar kaže da zapošljavanje najboljih diplomaca ne remeti planirana zapošljavanja u zdravstvenim ustanovama za ovu godinu i da će se konkursi za prijem lekara organizovati kako je predviđeno kadrovskim planom za ovu godinu.\n"Ovo je dodatno zapošljavanje i nema veze sa planiranim zapošljavanjem za ovu godinu. Cilj nam je da se najbolji diplomci, sada već mladi lekari, zadrže u Srbiji", rekao je ministar.\nOn je naglasio da će se obaviti pojedinačni razgovori sa kandidatima, te da će se ministarstvo potruditi da izađe u susret njihovim željama, vezanim za izbor specijalizacije i u kojim zdravstvenim ustanovama žele da rade.\nUkoliko želje ne budu mogle da im se ispune, dodaje, biće im ponuđene druge opcije.\n"Na nama je velika odgovornost, kakvu selekciju kadrova sada napravimo tako će nam biti zdravstvo u budućnosti. Za narednih 10, 15 godina oni treba da preuzmu sve važne funkcije", rekao je Lončar.\nInicijativa za zapošljavanje najboljih mladih lekara ovim neće biti završena već će, kako je najavio ministar, na svakih šest meseci medicinski fakulteti dostavljati ministarstvu spiskove sa imenima najboljih diplomaca koji su fakultet završili u roku i sa visokim ocenama.\nDekan Medicinskog fakulteta u Nišu prof. Dobrila Stanković Arsić istakla je da je zapošljavanje najboljih diplomaca krupan korak ka sprečavanju odlaska mladih lekara iz Srbije i krupan korak u daljem razvoju srpske medicine.\nOna je naglasila da na tom fakultetu svake godine oko 50 studenata diplomira u roku i sa prosečnom ocenom iznad 9,5.\nProdekan za nastavu Medicinskog fakulteta u Beogradu prof. Tanja Jovanović kaže da taj fakultet godišnje upiše 450 budžetskih studenata i 50 samofinansirajućih, da polovina njih studije završe u roku, a oko 10 odsto sa prosečnom ocenom iznad 9.\n"Imali smo veliki problem kako da objasnimo najboljim studentima da za njih nema mesta u zdravstvenom sistemu ove zemlje. Zahvalni smo Ministarstvu zdravlja i ministru što je pružio mogućnost da se najbolji studenti zaposle i ostanu u zemlji", zaključila je Jovanović.\nSastanku su sa dekanima svih medicinskih fakulteta u Srbiji, pored ministra zdravlja Zlatibora Lončara, prisustvovali su i državni sekretar ministarstva zdravlja prof. Vladimir Đukić i direktorka RFZO Sanja Radojević Škodrić.\nizvor: agencije, foto: ilustracija, Ambro/freedigitalphotos.net